EH Bilduk 2020rako aurrekontuak aurkeztu ditu eta EAJ-PNVren ustez, «ez ditu herriaren beharrak asetzen» - Astigarraga - Kronika.eus\nEH Bilduk 2020rako aurrekontuak aurkeztu ditu eta EAJ-PNVren ustez, «ez ditu herriaren beharrak asetzen»\nAstigarragako EH Bilduk, 2020rako aurrekontuak aurkeztu ditu, eta EAJ-PNV ez dator bat hauekin; aurkeztutako proposamenek ez dutelako herriaren beharrei erantzuten, hala nola, hezkuntza eta uholdeei.\nAstigarragako EAJ-PNV, ez dator bat EH Bilduk 2020rako aurkeztutako aurrekontuekin, ez baitie herriaren beharrei erantzuten, hala nola, hezkuntza eta uholdeei. Gainera, EAJ-PNVk adierazi du, aurrekontu hauek ideia berrien falta dutela.\n«Ez uholderik, ezta ingurugirorik»\nOrain arte, partidu jeltzaleak Astigarragako uholdeen babeserako plana jarri zuen martxan. Plan honek, 4 miloi euroko inbertsioa zekarren. Horren harira, EH Bilduk, 2020rako aurrekontuetan, «ez du zentimo bat bera ere jarriko proiektu horretan».\nAtzera botako den beste proiektu bat, Santiagomendi Landarbaso paisai plana izango da. EAJ-PNVk, paisaien hainbat aditu bildu zituen, eta Euskal Gobernuak ere bere oniritzia eman zuen. Honek guztiak, Santiagomendiko ermitaren berreraikitzea zekarren, honen interes kultural eta arkeologikoarengatik.\nHori dela eta, EAJ-PNVk adierazi du EH Bilduk ez duela ez uholdeetan ez ingurumenean inbertituko.\nEAJ-PNVk adierazi du, EH Bilduk ez duela ez uholde ez ingurumenean inbertituko.\n«Hezkuntza, ahaztutako hura»\nPartidu jeltzaleak harridura adierazi du EH Bilduren aurrean, «hezkuntza, EH Bilduren proiektu nagusia izanik, aurrekontuetan ez du aipatu ere egiten» adieraziz. «Badirudi, ahaztu egin dutela, orain arte egindako promesak».\nEAJ-PNVk aipatu du, lanean jarraitzen dutela eta garrantzia ematen diotela hezkuntza arloari. Hori horrela 67.000 euro Herri Eskolan hobekuntzak egiteko izango direla proposatu dute, «eta nola ez, DBH proiektuarentzat». «EH Bilduk, 25.000 euro bakarrik inbertitu nahi ditu hezkuntzan» gaineratu du alderdi jeltzaleak.\n«EH Bilduk, 25.000 euro bakarrik inbertitu nahi ditu hezkuntzan»\nDatorren urterako, garraioan ere aldaketak egongo dira. Hori dela eta, EH Bilduk erabaki du ez duela Txotx-autobusarekin jarraituko. Alderdi jeltzaleak adierazi du, zerbitzu hau gabe uztea astigartarrak ez dela justua. «Udalari 7.000euroko inbertsioa soilik suposatzen dio».\nAzkenekoz egin zen plenoan EAJ-PNVk adierazi zuen, autobus zerbitzuak herritarrei segurtasuna ematen ziela.\n«Zabor bilketan, aldaketak?»\nAlderdi jerltzaleak argi utzi du, «EH Bilduk zabor bilketarekin obsesionatua jarraitzen du, eta horrela frogatzen du aurrekontuetan». 80.000 euro baino gehiago inbertituko ditu bilketa zerbitzuen ikerketara. EAJ-PNVk adierazi du, astigartarrek hautatu zuten bizimodua zela zabor bilketa, beraz «ez da ezer ikertu behar». «EH Bilduk, beste proiektu batzuk alde batera uzten ditu, zakar bilketaren guduan sartzeko».\nAlderdi jeltzalea lasai dago, alkatetza utzi aurretik, Astigarragarentzat garrantzitsuak ziren hainbat proiektu lotuta utzi zituelako, hala nola, alde zaharra berritzea, Arrobitxulo eta Herri Eskola batzen dituen igogailua... eta beste hainbat onura.


Internazionalismoaren inguruko hitzaldiak antolatu dituzte Bilbon eta Gasteizen - Nafarberri\nHome internazionalismoa Mendebaldeko Nafarroa Internazionalismoaren inguruko hitzaldiak antolatu dituzte Bilbon eta Gasteizen\nInternazionalismoaren inguruko hitzaldiak antolatu dituzte Bilbon eta Gasteizen\nolatz santamaria ordua: 09:39 internazionalismoa, Mendebaldeko Nafarroa,\nInternazionalismoaren inguruko hitzaldi desberdinak antolatu dituzte azaroaren 3tik 9ra Bilbon eta Gasteizen. Askapenak eta beste elkarte batzuek elkarlanean Europa, Abya Yala, Kolonbia, Cuba eta Katalunia izango dituzte hizpide. Herrialde desberdinetako hizlariak hartuko dute parte.\nAzaroaren 3an 19:00etan Gasteizko Hala Bedi tabernan, Europari buruz mintzatuko dira Askapenak antolatutako mahainguruan.\nAzaroaren 4an 19:00etan Bilboko Zirika Herri gunean, Kuba feministaren inguruan hizketan ariko da Maura Febles Dominguez ( Espacio Berta Caceres, La Habanna), Elkarte desberdinek antolatutako hitzaldian.\nAzaroaren 9an 19:00etan Bilboko KRML-on, Kataluniako errepublikaren ikuspegi internazionalisten inguruan arituko da Quim Arrufart CUP-eko ordezkaria.\ninternazionalismoa, Mendebaldeko Nafarroa\ninternazionalismoa Mendebaldeko Nafarroa


2019ko Euskal Eskola Publikoaren Jaia aurkeztu dabe Errenterian - bizkaie.biz\nBizkaie! 2018-07-19 13:05 Kulturea\nMakina bat taupada da Euskal Eskola Publikoaren 28. Jaiaren lemea\nEuskal Eskola Publikoaren 28. Jaia aurkeztu dabe Errenteriako Udaleko biltzar aretoan; bertan egon dira Julen Mendoza, Errenteriako alkatea, Garazi Lopez de Etxezarreta, Hezkuntza zinegotzia, Leire Zarra Koldo Mitxelena eskola publikoko zuzendaria, Maialen Oliveri eskola publikoko ama eta Lurdes Imaz EHIGEko koordinatzailea.\n1994tik, Euskal Eskola Publikoaren Jaia ospatzen dabe guraso alkarteok eskola-komunidadeetako ganerako kideakaz batera, eskola publikoa hezkuntza-sistemearen ardatza izan behar dala alkodarrikatzeko asmoz.\nIkastetxe publiko bategaz alkarlanean antolatzen dua EHIGE-k urtero jai hau, oraingo honetan Errenteriako ikastetxe publikoakaz alkarlanean.\nBagileko lehenengo domekan ospatzen da eta, beraz, bagilaren 2an izango da 2019ko hitzordua.\nIrudia eta lemea\nMakina bat taupada da Euskal Eskola Publikoaren 28. Jaiaren lemea. Irudia sortzeko, Errenteriko ezaugarri propioak bilatzen hasi ginan eta Errenteriak herri legez historian izan dauen ezaugarri nabarmenena industria izan dala gogoan hartuta, izan be, XX. mende hasieran herriko lantegi eta langile kopuruagaitik Manchester txikia deitzen jakon. Kanpotik familia asko etorri ziran lan bila eta herria goitik behera aldatu zan. Gaur egungo ezaugarri asko horren ondorio zuzena dira.\nIndustria hori irudikatzeko buztartzea aukeratu dogu, ohiko elementua eta erraz identifiketan dalako. Eskolako komunidadea osotzen dogunok izango ginateke loturea, alkarregaz lanean ibili behar dogunok, batek huts egiten badau makinea ez dabil.\nEta irudi horri lotuta sortu zan leloa: Makina bat taupada. Makinea, alde batetik, asko garelako Euskal Eskola Publikoan gabizenak, eta bestetik, lotura edo buztartze horreek alkartasuna, bizikidetzea eta inklusibidadea irudikatu nahi dabelako, danon artean makina handi bat osotuz.\nEskola Publikoak Errenteria eta Oarsoaldean\nSei ikastetxe publiko dagoz Errenterian eta 2.500 ikasle: Koldo Mitxelena LHI eta BHI, Cristobal Gamón LHI eta BHI, eta Bizarain LHI eta BHI.\nHorreezaz gan, beste 6 ikastetxe publiko dagoz Oarsoaldean eta beste 1.850 ikasle: Lezo LHI eta BHI, Oiartzungo Elizalde LHI ta BHI eta Pasaiako Karmengo Ama LHI eta BHI.\nFederautako 500 IGE baino gehiagogaz, Euskal Eskola Publikoaren barruan ordezkaritza handiena dauen erakundea da EHIGE. Baikara, BIGE, Denon Eskola, Gipuzkoako Eskola Txikiak eta Ikas-bi federazinoek osotzen dabe.\nEuskal hezkuntza sistemearen oinarrizko ardatz egituratzailea izango dan eskola publiko euskalduna, kalidadezkoa, inklusiboa, ekitatiboa, demokratikoa, laikoa, barritzailea eta solidarioa defendiduten dau EHIGEk.


Irekia Eusko Jaurlaritza - Gobierno Vasco :: Artolazabalek azpimarratu duenez, “Estatuko segurtasun-indarren kide guztiak ez ziren torturatzaile izan eta euskal herritar guztiak ez ginen eraile izan”\nArtolazabalek azpimarratu duenez, “Estatuko…\n<iframe src="https://www.irekia.euskadi.eus/eu/embed/videos?video_path=2022%2F01%2F26%2Fnews_74667%2Fhtml5%2Fcabecera_artolazabal_ocr.mp4" width="320" height="210" allowfullscreen></iframe>\nArtolazabalek azpimarratu duenez, “Estatuko segurtasun-indarren kide guztiak ez ziren torturatzaile izan eta euskal herritar guztiak ez ginen eraile izan” Iturria: Irekia\n20220128_Artolazabal_Onda_Cero.jpg Iturria: Irekia\n20220128_Artolazabal_Onda_Cero__16_.jpg Iturria: Irekia\n20220128_Artolazabal_Onda_Cero__15_.jpg Iturria: Irekia\n20220128_Artolazabal_Onda_Cero__14_.jpg Iturria: Irekia\n20220128_Artolazabal_Onda_Cero__13_.jpg Iturria: Irekia\n20220128_Artolazabal_Onda_Cero__12_.jpg Iturria: Irekia\n20220128_Artolazabal_Onda_Cero__11_.jpg Iturria: Irekia\n20220128_Artolazabal_Onda_Cero__10_.jpg Iturria: Irekia\n20220128_Artolazabal_Onda_Cero__9_.jpg Iturria: Irekia\n20220128_Artolazabal_Onda_Cero__8_.jpg Iturria: Irekia\n20220128_Artolazabal_Onda_Cero__7_.jpg Iturria: Irekia\n20220128_Artolazabal_Onda_Cero__5_.jpg Iturria: Irekia\n20220128_Artolazabal_Onda_Cero__6_.jpg Iturria: Irekia\n20220128_Artolazabal_Onda_Cero__4_.jpg Iturria: Irekia\n20220128_Artolazabal_Onda_Cero__3_.jpg Iturria: Irekia\n20220128_Artolazabal_Onda_Cero__1_.jpg Iturria: Irekia\n20220128_Artolazabal_Onda_Cero__2_.jpg Iturria: Irekia\nBerdintasun, Justizia eta Gizarte Politiketako Sailak 6 milioiko aurrekontua prestatu du, erdi askatasuneko erregimenean zigorrak bete ahal izateko bizitegi-baliabideak ezartzeko\nSailburuak EAEko Elkarrizketa Zibilerako Mahaian espetxe-politiken inguruan lan egiteko azpitalde bat sortu dela ere iragarri du\nJuan Carlos de Julián-ek egin dio elkarrizketa Onda Ceron, gaur, Beatriz Artolazabal Berdintasun, Justizia eta Gizarte Politiketako sailburuari, eta honako hau esan du: “Estatuko segurtasun-indarren kide guztiak ez ziren torturatzaile izan eta euskal herritar guztiak ez ginen eraile izan": Oraintsu Estatuko Segurtasun Indar eta Kidegoetako kideek jasandako bidegabekeriari buruzko txostenari buruz galdetu diotenean, Artolazabalek honako hau esan du: “kolektibo horrek jasan zuen sufrimendua bidegabea izan zen: 357 pertsona erail zituzten eta 711 zauritu izan ziren ETAk eginiko atentatuetan”.\n“Txosten horren bidez, pertsona horiek EAEn urratuta izan zituzten giza eskubideak defendatu nahi dira. Ez ditu inolaz ere justifikatzen edo babesten guardia zibilek edo polizia nazionalek EAEn eginiko giza eskubideen indarkeriak”, nabarmendu du. Artolazabalek, halaber, Eusko Jaurlaritzako ibilbidea amaitzen duenean aurkitutako gizartea baino pixka bat hobea uzteko desio pertsonala azaldu du. “Nire ustez, jasotzen ari garen eragindako kalteen aintzatespenen bidez eta urrats txiki bakoitzaren bitartez, aurrera goaz bide horretan”.\nJustiziako titularrak eta Espetxe Politiken arduradunak honako hau esan du: “espetxe-erakundeak pertsonen zerbitzura gaude”, eta nabarmendu du urrian eskumenen eskualdatzea eraginkor egin zenetik, urrats irmoak eman dituztela, “gure eredua abian jartzeko”. Prozesu hori “zarata gutxi eginda eta askatasuna gabetuta duten pertsonen eta langileen egunerokotasuna aldatu gabe” egin da. “Gure helburua da espetxe-politika indibidualizatua ezartzea, askatasuna gabetuta duen pertsona bakoitza erdigune izanik ere egindako delitua eta biktimen egoera kontuan dituena”.\nETA banda terroristari lotutako pertsonak EAEko espetxeetara lekualdatzeko kontuari buruz galdetu diotenean, sailburuak honako hau esan du: “ETAk duela hamar urte baino gehiago utzi zion hiltzeari, eta salbuespen-politikek ez dute zentzurik egungo gizartean, eta, hori dela eta, askatasuna gabetuta duten pertsonek, EAEn duten sustraitzearen arabera, EAEko espetxeetara heltzen joango dira".\n“Espetxe-politika EAEn ez da soilik ETAko presoetan zentratu behar”, esan du, eta EAEko espetxe-ereduaren hiru alderdiren garrantzian sakondu nahi izan du: berreztea, birsosializatzea eta gizarteratzea. “Askatasuna gabetuta duten pertsona guztiei aukerak eman behar zaizkiela sustatzen duen ereduaren alde egiten dugu, pertsona horiek egin duten delitua gorabehera, tratu bereizirik gabe. Eskubide eta betebehar berak izanik, mesede-traturik gabe. Gure ereduaren bidez, gizartean bermeekin gizarteratzeko bigarren aukera eduki ahal izateko lagundu nahi zaie”.\nEremu horretan, sailburuak EAEko espetxe-politikari lotutako Aukera - Gizarteratzeko Agentzia zabaldu izanak duen balioa nabarmendu du, eta azpimarratu du bere sailak 6 milioiko aurrekontua prestatu duela “erdi askatasuneko erregimenean zigorrak bete ahal izateko” bizitegi-baliabideak ezartzeko. “Horretarako, EAEko Elkarrizketa Zibilerako Mahaiari espetxe-politiken inguruan lan egiteko azpitalde bat sortzeko eskatu diogu, halaber, pertsona horientzako aukeretan koordinatuta eta elkarlanean oinarrituta egiteko aurrera”.\nBerdintasunaren eremuan, sailburuak azaldu du pasa den astean, Irene Montero Berdintasuneko ministroarekin batu ondoren, EAEn egiten ari den lana egokitzeko beharraren berri eman ziola. “Gure foru-aldundiak duela urte asko ari dira biktima horiei arreta emateko lanean, eta egokiena izango litzateke dagoeneko badugun Arreta Integraleko Zentrora egokitzea”.\nGainera, Beatriz Artolazabalek emakume biktimei arreta emateko 900 840 111 telefonoaren balioa nabarmendu du. “Satevi zerbitzuak urte asko daramatza EAEn indarkeria matxista jasaten duten emakumeei diziplina anitzeko talde baten bidez laguntzen. Hori dela eta, indarkeria matxistaren biktima direlako gutxieneko susmoa duten pertsonak Satevira hurbiltzera animatzen ditut, kontsulta bat egitera; izan ere, egoera hori gainditzeko aholkularitza jasoko dute”.


Euskitze Likor & Ardoak | Marques de Vargas - Euskitze Likor & Ardoak Marques de Vargas\nFamiliako grina Marqués de Vargas esatea Errioxako ardo bikainak egiteko eta merkaturatzeko lau belaunaldiko saga bat izendatzea daMarqués de Vargasek Espainiako mahastizaintzako eta ardogintzako eskualde ezagun horri estu lotutako familia bat baitu. 1840an, Felipe de la Mata jaunak, Vargasko VIII. Markesak, lehen mahastiak Pradolagar Ogasunean landatzea erabaki zuen. Ordutik hona, leinu horretako lau belaunaldik landatu […]\nMarqués de Vargas esatea Errioxako ardo bikainak egiteko eta merkaturatzeko lau belaunaldiko saga bat izendatzea daMarqués de Vargasek Espainiako mahastizaintzako eta ardogintzako eskualde ezagun horri estu lotutako familia bat baitu.\n1840an, Felipe de la Mata jaunak, Vargasko VIII. Markesak, lehen mahastiak Pradolagar Ogasunean landatzea erabaki zuen. Ordutik hona, leinu horretako lau belaunaldik landatu dituzte mahastiak. Pelayo de la Mata, San Kristobaleko kondea, eta bere anaia Frantzisko, IX. Vargas, Logroñoko alkate izatera iritsi zena, bizirik mantendu zuten Pradolagarren mahatsondoekiko grina.\nGaur egun, Marqués de Vargas upeltegiak eta mahastiak proiektu sendoa dira, eta, Errioxan ez ezik, ospe handiko beste eremu batzuetan ere badaude, hala nola Ribera del Duero eta Rías Baixasen.


Ormaiztegiarrek egun pasa ederra egin dute Liernian - Goierriko Hitza : Goierriko Hitza\nOrmaiztegiarrek urteroko erromeria egin dute igandean, Lierniko ermitaren inguruan. Dozenaka herritar bildu dira, eta eguraldi onak lagunduta, giro ederra izan dute egun osoan zehar.\nMezarekin eta Urmaiz abesbatzaren saioarekin hasi zuten eguna, eta segidan, umeentzako jolasak izan zituzten. Paella erraldoia ere prestatu zuten bazkaritarako, eta norberak eramandako jakiekin osatu zuten menua. Arratsaldean toka lehiaketa eta dantza saioa ere izan zituzten.\nGotzon Aranburuk ateratako argazkiak:


Azaleko minbizia prebenitzeko urteroko kanpainaren barne mahai informatiboa jarriko AECCk\nMinbiziaren Aurkako Elkarte Espainiarraren (AECC) Bizkaiko eta Ermuko Batzek mahai informatiboa jarriko dute aste honetan Ermuan, azaleko minbizia prebenitzeko urteroko kanpainaren baitan. Mahaia egun osoan edukiko da gure herrian, goizean 10:30etatik ordu bat eta erdietara bitartean Errotabarriko plazan eta arratsaldean, Patxi plazatxoak eta Orbe Kardinalarenak bat egiten duten lekuan egongo da arratseko lau eta erdietatik 7 eta erdietara bitartean.\nEkimena Minbiziaren Aurkako Espainiako Elkarteak (AECC delakoak) antolatu du, erakunde publiko eta enpresa pribatuekin lankidetzan. Aurtengoan, kanpainak 76 ekintza gauzatuko ditu eta Bizkaiko 43 udalerritara iritsiko dela aurreikusita dago, gurea barne. Kanpaina ia bi hilabetez luzatuko da: ekainaren 10etik uztailaren 26ra, hain zuzen ere. Bertan nahi duten pertsonek zein azal mota duten jakin ahal izango dute eta baita eguzkiak beren azalean jada kalterik egin izan duen behaketa eta kontrola. Eta urteroko legez, edozelako kalte edo gaixotasun ez izateko –horien artean minbizia bera- zeintzuk diren jokabide komenigarrienak eta gomendioak emango dizkigute.\nAzaleko minbiziaren intzidentzia eta kasuak gora egin dute azken urteetan eta horrela segiko dutela aurreikusten da\nAzaleko minbiziaren intzidentzia (melanoma eta kartzinoma) azken urteotan gutxi gorabehera urtero %10 batean hazi egin da, hortaz agerian dago “kontzientziazio eta prebentzioa” areagotu beharra.\nFaktore genetiko eta hereditarioez gain azaleko minbiziaren eragileen artean, faktorerik arriskutsu garrantzitsuena eguzkia modu desegokian hartzea da (denbora luzez eta aldizka), batik bat haurtzaro eta nerabezaroan erradiazio ultramorearen ondoriozko erredurak jasan badira. Etorkizunean datuak murrizteko, beharrezkoa da arreta prebentzioan eta tratamendu goiztiarrean ipintzea. Gutxi gorabehera azal minbizien kasuen %80a sahiestuko litzatezke haurtzaroan jokatuko bagenuke.


Euskaltzaindiak eta Sabino Arana Fundazioak euskarari eta immigrazioari buruzko gogoeta egiteko mintegia antolatu dute\nJARDUNALDI IREKIA HEDABIDEENTZAT\nastelehena, 2019.eko abenduak 9\nEuskara biziberritzeko prozesuak aurrera jarraitzen du gizartearen esparru guztietan, horietako bakoitzean, bateko edo besteko abiadan; beste alde batetik, jakina denez, beste herrialde batzuetatik etorritako milaka pertsona txertatu dira euskal gizartean azken urteotan eta horrek aldaketak eragin ditu hizkuntzen bizikidetza-esparruan. Ingurumari horretan, euskararen ikuspegitik, jakin izan dugu etorkinak euskarara hurbiltzen? Eta etorkinen ikuspegitik, zertarako balio die euskarak gurera datozenean?\nGaldera horiei eta hizkuntzen arteko bizikidetzari batik bat, euskarari eragiten dioten alderdiez gogoeta egin eta esperientziak partekatzeko mintegia antolatu dute elkarlanean Sabino Arana Fundazioak eta Euskaltzaindiak. Mintegia abenduaren 12an egingo da, goizean, Sabino Arana Fundazioaren egoitzan (atxikita doakizu egitaraua).\nAndres Urrutia euskaltzainburuak eta Sabino Arana Fundazioaren lehendakari Juan Mª Atutxak jardunaldiari hasiera eman ostean, Lide Amilibiak, Eusko Jaurlaritzako Gizarte Politiken sailburuordeak, esakiniko digu lehen hitzaldia. Bertan, “Migrazioari eta euskarari buruzko gizarte-akordioa” delakoari buruzko zenbait alderdi azalduko dizkigu. Mintegi honen koordinatzaile Erramun Osak, Euskaltzaindiaren idazkariorde eta euskaltzain urgazleak, hizlaria aurkeztu eta hitzaldiaren osteko galderen txanda moderatuko du.\nGeroago, Beatriz Oterok, UPV/EHUko irakasle eta Ikuspegiko ikertzaileak eta Eguzki Urteagak, UPV/EHUko Soziologia irakasleak, “Immigrazioa Euskadin, gaur eta hamar urteren buruan” deritzon gaia jorratuko dute. Gotzon Loberak, zinpeko itzultzaile, euskaltzain urgazle eta Euskaltzaindiaren Sustapen Batzordeko kideak, aurkezle eta moderatzaile jardungo du.\nBelen Urangak, Soziolinguistika Klusterreko kideak, “Gipuzkoako hizkuntzen mapa eta etorkizuneko erronkak” izeneko hitzaldia eskainiko digu. Iñaki Martínez de Luna, euskaltzain urgazle eta Euskaltzaindiaren Sustapen Batzordeko kidea, moderatzaile arituko da.\nBeste alde batetik, Xabier Aierdik immigrazioak euskarari eskaintzen dizkion aukerez eta euskarak immigrazioari eskaintzen dizkionez jardungo du. Jon Aizpurua, euskaltzain urgazle eta Euskaltzaindiaren Sustapen Batzordeko kidea, moderatzaile arituko da hitzaldiaren osteko eztabaidan.\nGeroago, “Immigranteen gizarteratze-prozesuaren ezaugarriak, hizkuntzaren aldetik. Nola eta zein baldintzetan euskaldunduko dira immigranteak?” izenburu orokorraren ildoan, ondoko hizlariek parte hartuko dute Ane Urizar (Mondragon Unibertsitatea), Biotza Piko eta Itziar Lafuente (Gasteizko Berritzegunea) eta Mario Zapata (Topaguneko teknikaria). Amaia Jauregizar, Euskaltzaindiaren EHHA egitasmoaren teknikaria, aurkezlea eta moderatzailea izango da.\nJardunaldiaren amaieran, Julen Arangurenek, Zarauzko Udaleko Immigrazio eta Kultura aniztasunaren teknikariak, eta Gorka Morenok, UPV/EHUko irakasle eta Ikuspegiko ikertzaileak, hitzaldi bana eskainiko digute. Manu Gañan, Euskaltzaindiaren Idazkaritzako tenikaria, aurkezle eta moderatzaile arituko da.\nAurrekoez gain, berrogeita hamar bat hezkuntza-eragile, soziolinguista, unibertsitateko irakasle eta euskal kultura zein hizkuntzari lotutako hainbat esparrutako ordezkariek parte hartuko dute.


Surf ikastaroa prest! - - Hiruka.eus\nBizarra Lepoan 2020-07-13 11:49\nUdako giro epela aprobetxatuz, SURF ikastaroa egingo dugu. Aurten ere, Arrietara hondartzan egingo dugu Peña Txuri Surf eskolako lagunekin. Oraingoan bi aste ezberdinetan egiteko aukera egongo da: – Abuztuaren 3tik 6ra edo abuztuaren 31tik irailaren 3ra. Noiz: abuztuaren 3tik 6ra … Read More


Transgenikoak, hazien auzia\nDuela hamahiru urte hasi ziren transgenikoak erabiltzen nekazaritzan, eta, ordutik, etengabe hedatu dira. Gainera, barietate berriak sortzeko ikertzen jarraitzen dute ikertzaile askok. Baina hedatze horrek ekarri dituen edo ekar ditzakeen ...\nXV. CAF-Elhuyar sariak\nDenborarekin, zahartu egiten gara, baina pentsatu gabe zergatik. Gogoeta hori egin du CAF-Elhuyar sarien XV. edizioan lehen saria eskuratu duenak. Bigarren saridunek zuhaitz batzuen enborrei helduta hazten den onddo bati ...\nLurrak badu berezitasun bat oraingoz beste inon aurkitu ez dena: bizia. Batzuentzat jainkoen kreazioa, eta besteentzat berezko sorkuntza, baina, edozein kasutan ere, esan daiteke miraria dela bizia. Materia apur batetik ...\nXIV. CAF-Elhuyar sariak\nCAF-Elhuyar sarien XIV. edizioak gauza bitxiak ekarri dizkigu, inondik ere: jazza egiten duten etxetresna elektrikoak, ilargiaren ezkutuko aldea, bizia ematen duen egur hila eta ordenagailuak mediku-lanetan,besteak beste.Metafisikaren historia zientifikoa edo ...\nMetal astunak ospe txarreko elementuak dira. Izan ere, arriskuarekin lotzen ditugu; arriskua osasunerako, eta arriskua ingurumenerako. Horregatik, gero eta baztertuago daude gure gizartean, nahiz eta historian zehar aplikazio ugari eta ...\nCAF-Elhuyar sarien XIII. edizioa izan da aurtengoa. Eta guztiok gustura geratzeko moduko edizioa izan da; izan ere, oso lan onak aurkeztu dira. Horietako lauk saria izan dute.Saritu gehienek berek egindako ...\nItxuraz, bizirik gabeko eremu amaiezin eta idorrak dira basamortuak, oro har, eguneko beroak kiskaliak eta gaueko hotzak zartatuak. Iturri batzuen arabera, orotara Lurraren azaleraren heren bat hartzen dute, gutxi gorabehera, ...\nXII. CAF-Elhuyar sariak\nMartxoan ospatu genuen CAF-Elhuyar sarien XII. edizioaren sari-banaketa. Saridunak, epaimahaikideak eta beste hainbat lagun bildu ginen urtero ospatzen den zientziadibulgazioaren festa horretan. Trenei buruzko artikulu bat izan da irabazlea edizio ...\nHiria Lurraren aurka\nGero eta hiritar gehiago ditu munduak. Gero eta hiri gehiago daude, eta gero eta jende gehiago bizi da hirietan. Gainera, hirietako hazkunde-tasa landa-eremukoa baino handiagoa da. Hori azaltzeko teoria demografiko,ekonomiko ...\n‹‹ Aurrekoak 1 2 3 4 Hurrengoak››


Alvaro Saiz eta Belen Madariaga, Galdakaoko jaietako txupinero eta pregoilari\nAlvaro Saiz eta Belen Madariaga izango dira txupinero eta pregoilari Santakurtzetan\nGBGE Galdakaoko Boluntarioen Elkarteko kide den Alvaro Saiz eta Emakumeen Abesbatzeko zuzendari Belen Madariaga izango dira datozen Galdakaoko Santakurtzetan txupinero eta pregoilari, hurrenez hurren.\nGBGE Galdakaoko Boluntarioen Elkarteko kide den Alvaro Saiz eta Maximo Moreno Abesbatzeko zuzendari Belen Madariaga izango dira datozen Galdakaoko Santakurtzetan txupinero eta pregoilari, hurrenez hurren. Hala adierazi dute gaur aurkezpen prentsaurrekoan Galdakaoko Esan harreta zerbitzuan.\nAurreneko aldiz, elkarte edo norbanako bakar batek pregoia eta txupina bota beharrean, aurten bi izango dira: Belen Madariagak (Maximo Moreno Abesbatza) irakurriko du pregoia eta Alvaro Saizek (Galdakaoko Boluntarioak) botako du txupina. Aurreko urteotan egin bezala, pregoilaria eta txupineroa aurkeratzeko herritarren artean partehartze prozesu bat ireki du Udalak.\nBatetik, GBGE Galdakaoko Boluntarioen Elkarteak martxan jarri du ‘Nevera Solidaria’ deritzon proiektua, herrian hastetik Donostia, Gasteiz eta Valentziara heldu da. “Italia, Polonia eta Mexikora heltzeko asmoa dugu. Dagoeneko, lanean ari gara”, adierazi du Alvaro Saizek. Bestetik, Maximo Moreno Abesbatzako zuzendari den Belen Madariaga izango da pregoilari, “musika munduan lan handia egin duena Galdakaon”.\n2016 SANTAKURTZAK – BOZKETA\nSailkatuta: Galdakaoko Boluntarioen Elkartea, GBGE, Maximo Moreno Abesbatza\nArabafest musika jaialdia uztailean zehar itzuliko da Basaurira\nGizon bat larri zaurituta BI-625 errepidean izandako auto istripuan Zaratamon


Chaucenac - Wikipedia, entziklopedia askea.\n(«Chaussenac» orritik birbideratua)\nChaucenac (okzitanieraz Chaucenac, frantsesez eta ofizialki: Chaussenac) Okzitaniako udalerri bat da. Administratiboki Frantziako Cantal departamenduan dago, Auvernia-Rhône-Alpeak eskualdean. 2013an 232 biztanle zituen.\nJacques KLEM (2014-2020)\n45° 10′ 40″ N, 2° 16′ 41″ E / 45.1778°N,2.2781°E / 45.1778; 2.2781Koordenatuak: 45° 10′ 40″ N, 2° 16′ 41″ E / 45.1778°N,2.2781°E / 45.1778; 2.2781\nAlly, Barriac-les-Bosquets, Brageac eta Pleaux\n2007an Chaussenac udalerrian erroldatutako biztanleak 243 ziren. Familiak 107 ziren, horien artean 37 pertsona bakarrekoak ziren (29 bakarrik bizi ziren gizonak eta 8 bakarrik bizi ziren emakumeak), 41 seme-alabarik gabeko familiak ziren, 21 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 199 etxebizitza zeuden, 114 familiaren etxebizitza nagusia ziren, 65 bigarren erresidentzia ziren eta 20 hutsik zeuden. 188 etxeak ziren eta 11 apartamentuak ziren. 114 etxebizitza nagusietatik 91 bere jabearen bizilekua ziren, 20 alokairuan okupaturik zeuden eta 3 doan lagata zeuden; 3 etxek bi gela zituzten, 16 etxek hiru zituzten, 32 etxek lau zituzten eta 63 etxek bost zituzten. 84 etxek euren parking plaza propioa zuten azpian. 57 etxetan ibilgailu bat zegoen eta 45 etxetan bat baino gehiago zituzten.\nChaussenac udalerriko biztanleria-piramidea 2009an .\n2007an lan egiteko adina zuten pertsonak 139 ziren, horien artean 95 aktiboak ziren eta 44 inaktiboak ziren. 95 pertsona aktiboetatik 88 lanean zeuden (55 gizon eta 33 emakume) eta 7 langabezian zeuden (4 gizon eta 3 emakume). 44 pertsona inaktiboetatik 23 erretiraturik zeuden, 5 ikasten zeuden eta 16 "bestelako inaktibo" gisa sailkaturik zeuden.\n2009an Chaussenac udalerrian 109 unitate fiskal zeuden, 224 pertsonek osaturik. Pertsona bakoitzeko diru-sarrera fiskalaren mediana urteko 11.878,5 euro zen.\n2000. urtean Chaussenac udalerrian 24 nekazaritza-ustiategi zeuden.\nAzken aldaketa 29 abendua 2019(e)an, 04:00(e)tan\nOrriaren azken aldaketa: 29 abendua 2019, 04:00.


Jon Fano: «Pentsiodunak euren buruaz harro sentitzen dira orain» | Ekonomia | Berria\nNoiz sortua: 2020-01-26 00:30:00\nU-30 greba orokorra. Jon Fano. Bizkaiko Pentsiodunen Mugimenduko kidea\nAgenda bete-betea du Jon Fanok (Erandio, Bizkaia, 1945): bilerak, hitzaldiak, txostenak idaztea... Ez da hain erraza harekin aurrez aurre egoteko gelditzea. «Bizitza osoan militatu dut: lantokian, politikan... Eta ez dakit inoiz hain lanpetua egon naizen», esan du, umoreko, baina ez du ezkutatu gustura egiten duela. Egun, Bizkaiko Pentsiodunen Mugimenduko dinamizatzaileetako bat da\nPentsiodunek greba egin al dezakezue?\nJakina egin dezakegula. Lanekoa ez, baina gizarte greba bai, kontsumo greba, zaintza greba...\nGreba beste pauso bat da pentsiodunen mugimenduaren aldarrikapenetan. Zergatik?\nUrte eta erdiko mobilizazioa igarota, asteleheneroko bilkurekin muga bat ikusten genuen. Ez genuen nahikoa indar Espainiako eta Hego Euskal Herriko gobernuak behartzeko gure eskaera nagusiak onartzera. Orduan, pentsatu genuen indarrak metatu behar genituela beste sektore batzuekin. Ikusi genuen gizarteko esparru askorekin bat gentozela: langileak, emakumeak, gazteak, ikasleak, merkatari txikiak... Kolektibo sozial guztiekin egon ginen, mugarik gabe: sindikatuak, feministak... Bospasei hilabeteko lana izan zen. Aztertu genuen ea zer-nolako ekimena bideratu behar genuen kolpe handia eman eta Madrilgo, Gasteizko eta Iruñeko gobernuek gure eskaerak bete zitzaten. Eta, azkenean, iazko azaroan adostu genuen, Euskal Herriko gehiengo sindikalekin eta beste kolektiboekin, garrantzitsua zela urtarrilean mobilizazio orokor bat garatzea. Hau ez da lan greba bakarrik; greba soziala eta tranbertsala da.\nBesteak beste, bizitza duina aldarrikatuko da greban. Pentsiodunen artean ere beharrezkoa al da aldarria?\nPentsiodun pila bat sufritzen ari dira. Hego Euskal Herrian 200.000 pertsonak 800 eurotik beherako pentsioa dute, eta askok, are baxuagoa. Nola da posible duintasunez bizitzea kopuru horiekin? Nola ordaindu alokairua? Hego Euskal Herrian batez beste 1.145 euroko pentsioa dagoela diote, eta ez dela hain gutxi. Baina, jakina, gainetik dabiltzanak ondo daude, hor ingurukoak ez hain txarto, baina gutxiago kobratzen dutenak txarto bizi dira.\nErrealitate hori azaleratzeko lotsa sumatu al duzue?\nBai. Jendeak sentitzen du txiroa dela onartzea gizarte honetan zerbait txarra dela, eta badago ezkutatzen saiatzen denik. Baina ez bakarrik pentsiodunen artean. Hor arazo batzuk ditugu. Hego Euskal Herrian badago aukera bat Diru Sarrerak Bermatzeko Errentaren bitartez gehigarri txiki bat lortzeko, baina eskatu egin behar da. Botiken berrordainketarekin berdin gertatzen da. Erakundeek zuzenean aplikatu beharko lituzkete neurri horiek. Egin dezakete, badakite jendeak zenbat diru irabazten duen, baina ez dute nahi. Adineko askok ez dakite eskubide horiek nola egikaritu.\nZu militantzia ibilbide luzea egina zara. Zer du pentsiodunen mugimenduak hain arrakastatsua izateko?\nZaila da jakiten. Guk hamar urte daramatzagu pentsiodunen aldarrian lan egiten, eta, duela bi, Bizkaiko Pentsionistak Martxan plataforma antolatu genuen. Gero, Hego Euskal Herriko lau herrialdeetakoak bildu ginen Gaurgeroa osatzeko. Zer gertatu zen 2018an? Pentsiodunen amorrua lehertu egin zela. Fatima Bañez Espainiako Lan eta Gizarte Segurantza ministro ohiaren eskutitz bat jaso zuten pentsioak %0,25eko igoko zirela esanez, eta igoera horrekin bermatuta zegoela erosketa ahalmenaren eguneraketa. Tira, orain %0,9 igo dituzte; gauza bera esan dute, eta gezurra da. Eta jendea lehertu egin zen. Pentsiodunei duintasuna merezi dugula adierazteko gogoa azaleratu zitzaigun. Gu antolatuta geunden, eta ikusi genuen amorru hori eskakizun batzuetara bideratu behar zela. Hasieratik argi zehaztu genituen gure eskaerak: pentsioak KPIaren arabera igotzea, gutxieneko pentsioa 1.080 euro izatea, eta modu berriak zatea Gizarte Segurantzara dirua bideratzeko.\nOrdura arte, pentsiodunen kolektiboa nahiko pasiboa zen.\nHori aldatu da. Pentsiodunak euren buruaz harro sentitzen dira orain. Oso harro daude borrokaz, eta erreferente sentitzen dira. Esaten dute: «Indartsuak eta kapazak gara gure aldarriak bideratzeko», eta, hainbeste izanda, alderdi politikoek eta erakundeek euren agendetan sartu behar izan dituzte gure eskaeretako batzuk. Alde horretatik, emakumeen lana goratuko nuke.\nPentsiodunen mugimenduaren barruan alde handia zegoen gizonezkoen eta emakumeen artean. Tradizioagatik... Gizonak gehiago egon dira kalean, eta aukera izan dute ekimenetan parte hartzeko. Zoritxarrez, baina, eta batez ere adinekoen artean, emakumeek beti euren gain hartu dituzte zaintza lanak: seme-alabak, ilobak... Naturaltasunez hartzen zen. Adineko zenbat jende zegoen bakarrik etxean bizitza duintasunez garatu ezinda? Eta mugimendua ikustean, emakume horiek kalera irteteko beharra sentitu zuten. Horrek azaltzen du emakumeek duten indarra. Kontuan hartu behar da ere pentsioetan genero arrakala are handiagoa dela.\nDenetarik dagoela diozu, baina badago pentsiodunen mugimendua korronte politiko jakin batzuekin lotzen dutenak.\nHorrekin zirikatu nahi gaituzte mugimendua zatitzeko asmoz. Guk jende guztiari esaten diogu hemen batzen gaituzten oinarrizko aldarri batzuk daudela, eta batasuna ezinbestekoa dela horiek defendatzeko. Oso garbi dugu pluraltasuna onartu behar dugula gure barruan.\nBadaude grebaren aurka dauden pentsiodun batzuk.\nBai. Madrilera begira daude beti, eta ez dute interesik Euskal Herrian gure eskaera espezifikoki garatzeko. Argudio ezberdinak erabiltzen dituzte. Esaterako, deialdia aldebakarrekoa dela diote, eta gezurra da, kolektibo guztiekin bildu garelako. Esaten dute identitarioa dela. Zer esan nahi dute? Abertzaleei bakarrik interesatzen zaiela? Mugimenduan gaudenak ikusita, hori ez da egia. Guretzat, lehentasuna pentsiodun guztien interesa babestea da, abertzaleak diren ala ez begiratu gabe. Jarrera horiek, mina egin arren, oso minoritarioak dira.\nPartida hau Euskal Herrian ere jokatzen dela garbi diozue.\nNiri ez zait gustatzen Espainiako Gizarte Segurantza, baina egia da Madrildik datozela pentsiodunen inguruko erabaki asko. Aldi berean, baina, Hego Euskal Herriko gobernuek eskuduntzak dituzte ordainketa osagarriak erabaki eta zerbitzu publiko duinak garatzeko. Inolako trabarik gabe. Horregatik uste dugu fronte guztietan egin behar dela presioa.


MAIATZAK 19an, GORLIZ BADIAko TRIATLOIAREN XIII. EDIZIOA JOKATZEN DA SPRINT DISTANTZIAN\nGORLIZ BADIAKO XIII. TRIATLOIA 2019/05/19\n~~Igandea, maiatzak 19, IA Sports Events eta Euskadiko Triatloi Federazioak antolatuta, Gorliz Badiako XIII. Triatloia ospatuko da Sprint distantzian (0,750km – 23km – 5km).\nTrantsizio gunea Gorlizko hondartzako aparkalekuan kokatuko da, eta goizeko 08:00tan ireki ondoren, 09:45tan sarratuko da.\nGizonezkoen lasterketa goizeko 10:00tan izango da eta emakumezkoena, aldiz, 10:05ean.\nLehen atalean, igeriketa saioan, triatletek 750 metroko ibilbidea osatu beharko dute, hasiera eta amaiera Gorlizko hondartzan izango delarik. Lehen atal hau betetzeko denbora muga 25 minututakoa izango da.\nLehen trantsizioa egin ondoren, eta bizikletak hartuta, 23 kilometrotako ibilbideari ekin beharko diote triatletek. Saioaren bukaeran (T2an), bigarren mozketa puntua ezarriko da, eta gainditzeko denbora epea ordu bete eta 40 minututan egongo da ezarrita.\nBigarren trantsizioa egin, hirugarren eta azken atala geratuko zaizkie proba bukatzeko, 5km oinezko lasterketan. Antolakuntzak, hornidura gune bi ezarriko ditu, 1,25 eta 3,75 kilometroetan korrikako atal hontan.\nHorrez gain, eta goizeko 10:10ean Triatloi Open proba (ez federatuak) ere ospatuko da.


Oñatiarrek hondakinen bilketako materiala jaso dezakete gaurtik - Oñati - Goiena.eus\nOñatiarrek hondakinen bilketako materiala jaso dezakete gaurtik\nMireia Bikuña 2013-05-22 10:31\nBidaurretatik beherako bizilagunek kiroldegian jaso beharko dute, eta handik gorakoak Larraña Institutuan, 10:00etatik 13:00etara eta 16:00etatik 20:00etara. Baserri auzoetako bizilagunek auzo-alkateen bitartez jasoko dute guztia. Materiala jasotzerako orduan NA erakutsi beharko da.\nOntziak, poltsak, imanak, gida eta hiztegia dira familia bakoitzak jasoko duten materiala.\nLau ontzi jasoko dituzte: marroi koloreko bi organikoarendako; gris koloreko bat errefusarendako; eta urdin koloreko bat, papera eta kartoiarendako. Azken horiek, era komunitarioan jasotzea erabaki duten atariek –guztira, 98–, ontzi handia jasoko dute.Bestalde, familia bakoitzak hori koloreko 60 poltsa izango ditu. Ekainetik abendura arte, astean bitan, plastikoak eta ontzi arinak ateratzeko adina poltsa.\nAzkenik, gida, hiztegia eta iman bana jasoko dute. Lehenengo biak, hondakin bakoitza noiz eta nola atera behar den azaltzen dute. Hozkailuan edo labean ipintzeko imanak bilketaren egutegia zehazten du: astelehenetan papera eta kartoia; martitzenetan, egubakoitzetan eta domekatan organikoa; eguaztenetan eta zapatuetan ontzi arinak; eta eguenetan errefusa. Komertzioek, ostalariek eta industria guneek beste egutegi bat izango dute.\nKonpresak eta pixoihalak egunero atera ahal izango dira poltsatan.


Ángela Molinak emango dio amaiera Luis Buñuelen atzera begirakoari, Donostia Kulturak eta Euskadiko Filmategiak antolatuari - Donostia Kultura\nAsteazkena, 2021(e)ko Abendua(r)en 15-(e)an\nÁngela Molina aktorea ohorezko gonbidatua izango da, Donostia Kulturak eta Euskadiko Filmategiak antolatuta, urtarrilean hasi zen Luis Buñueli buruzko Nosferatu zikloari amaiera emateko. Atzera begirako horretan, zinemagile aragoiarrak zuzendaritzan egindako lan osoa ikusi ahal izan da, 32 filmez osatua, eta Tabakalerarekin lankidetzan antolatutako beste 13 saio, Buñuel + Plus izenpean taldekatuak, non bere bizitza eta obrarekin modu desberdinetan lotutako filmak ikusi ahal izan ziren.\nZikloarekin batera Calandako zuzendariaren lanari buruzko bi liburu argitaratu dira, bata gaztelaniaz eta bestea euskaraz. Lehena, Luis Buñuel, Colección Nosferatu-ko 17. zenbakia, Jesus Angulok eta Joxean Fernándezek koordinatua. Bigarrena, Kandelikara, Harkaitz Canok idatzia, Nosferatu Bildumako 9. zenbakia.\n1977an Luis Buñuelek bere azkeneko pelikula, Ese oscuro objeto del deseo, filmatu zuenean, ibilbide bikain eta internazional bat hasia zen egiten Ángela Molina, gaur egun arte jarraitzen duena. Nosferatu 17n aktoreak berak adierazi zuenez, "Buñuel izan zen munduko zinemarekin konektatu ninduen pertsona".\nTabakalerako aretoan eta publikoari irekitako saioan, datorren abenduaren 21ean, asteartean, 19:00etan, Ángela Molinak legatu pertsonal bat emango dio Cervantes Institutuko zuzendari Luis García Monterori, erakundearen Madrilgo egoitza nagusiko Letren Kutxan utz dezan. Ondoren, atzera begirakoari amaiera ematen dion filma aurkeztuko du, zinemaren historiako zuzendari miretsienetako baten filmografia itxi zuena.


Urrutiegi juteko gogo askoripe, egun baterako plana egin genduan Otsaileko azken zapatuan. Aurten Valdepiedrara jun gabe nauan, eta txiriosi komentatu nion hara juteko, baina tontodromora jun biharrian, berak proposatu zidan plan zirraragarrixago bat, St.Laurencen North Facia itxeko.\nEske, glamur honekin esaten ez badogu, Valdezcarayra jun ginala esateko blogian idaztia ez da ba kontua!\nIdoia eta Laskun ere animatu ziran, eta lauron jun ginan haruntza. Gu bixok iparretik igo bihar ginan, eta bestiekin ondoren aurkitxu.\nHorrela abantau ginan bi piolet, bi kranpoi, bi eski, bi bastoi eta abarrekin. Egixa esatia nahi badozue, iparretik ixo genduan edo ez, ez dakigu, ze ez genduan piparrik ere ikusi, baina halakoren bat izan biharko zan ixo genduana.\nBadakizue askotan nola egoten dan Sallobenteko gain hau, eta oinguan ere ez zan gutxiagorako izan.\nBaina oinguan inoiz baino gorago ixo genduan, tontorrian formatu zan itzotzian tontuana itxen ibili ginan eta. Eta egixari zor, neuk idea askorik ez izotzari buruz, eta badakizue zer esaten daben, manolete, si no sabes torear, para que te metes... baina dibertigarrixa izan zan\nGero bajau eta Elgoibarko eskipuakin juntau ginan, eta albo bateko maldan ibili ginan gora eta behera, elur politxa, eta eguraldi dexentia zauan eta.\nGehixo luzatube, hemen bideua! (Oinguan laburra eh? bai komentarixua eta baitxa bidixua ere!)


"Rol dramatikoak antzezteko gai naizela erakutsi nahi nuke" - Gipuzkoako Hitza\n“Rol dramatikoak antzezteko gai naizela erakutsi nahi nuke”\n2022, apirilak 29 Elkarrizketa, gipuzkoa 97\nBereziki, ETB2ko Vaya semanita saioari esker egin zen ezagun Andoni Agirregomezkorta (Errenteria, 1971), baina azken urteotan bestelako lan batzuk ere egin ditu telebistatik kanpo. Pandemia gorabehera, adierazi du aktoreak krisian bizi direla etengabe.\nNoiz erabaki zenuen aktore izan nahi zenuela?\nBetidanik izan dut antzezpenerako grina. Oso txikia nintzela izan nuen lehen harremana aktore lanarekin. Arrebak antzerki obra bat egin behar zuen ikastolan, eta hara eraman ninduten, etxean bakarrik ez gelditzeko. Txoratzen bueltatu nintzen handik, lanaren esaldi dezente buruan hartuta nituela. Oraindik ere gogoan ditut obra horretako esaldiak. Aktore izateko erabakia geroago hartu nuen, baina antzerki horrek piztu zidan grina.\nEtxean horretaz jabetu al ziren momentu horretan? Zer esan zizuten?\nAma berehala jabetu zen, bai; arrebaren antzerki lana ikustera joan ginenean konturatu zen. Bere buruari galdetu omen zion: “Honi ez al zaio hau gustatuko?”. Eta arrazoi zuen. Hala ere, gurasoentzat ez zen erraza izan. Kontuan izan behar da nire gurasoak beste belaunaldi batekoak direla, eta haientzat helburu nagusia zela kontratu mugagabe bat eta lan egonkor bat lortzea. Antzerki ikasketak hasi aurretik kontratu mugagabea eta soldata ona nituen, baina ezin zaio uko egin amets bat egia bihurtzeari. Gurasoei esan nien eszedentzia eskatu nuela aurreko lanean, eta antzeztearena gaizki ateraz gero atzera egin nezakeela. Ez ziren kontent geratu, baina lasai, behintzat, bai.\nErabakia hartuta, nola lortu zenuen zure lehenengo lana?\nAinhoa Aierbe aktorearekin taberna batean nintzela, hark esan zidan Goenkale-rako hartu zutela. Aspaldi hitz eginda genuen niri ere antzerkia gustatzen zitzaidala eta probatu behar nuela. Gau hartan hartu nuen erabakia. Etxera bueltan ikastaro baterako deialdia ikusi nuen kartel batean; horra deitu, eta egun batzuetara martxan nengoen. Ikastaroak egiten hasi nintzen agentzia batean, eta figurazio lanak egiteko jendea eskatzen hasi ziren. Zorte handia izan nuen, gauzatxoak egiten nituenean beti zegoelako norbait nire lana ondo baloratzeko. Esan daiteke hura izan zela nire lehen esperientzia. Hori, noski, umea nintzenean eta lagunekin nengoenean egiten nituen txorakeriak alde batera utzita. Eskolan nengoenean ere irakasleen imitazioak egiten nituen askotan, baina aipatu dudan telefono zenbaki hori eskuratu nuenean hasi zen dena. Hasierak zailak izaten dira, baina aitortu behar dut zortea izan nuela. Esan daiteke lana etorri egin zitzaidala, ez nuela haren bila joan beharrik izan.\nNola oroitzen duzu hasiera hura?\nOso polita izan zen. Orain nostalgia handiz gogoratzen dut dena. Ikastaroak etxabe batean izaten ziren, eta oraindik ere gogoan dut hango hezetasun usaina. Baina, batez ere, sormenerako grina dut gogoan. Gauzak sortzeko izugarrizko nahia nuen. Telebistan bazaude eta gidoilaria edo zuzendaria ez bazara, dena egina ematen dizute, eta agintzen dizutena egitera mugatu behar duzu. Baina antzerkigintzan, hasieratik, hor ari zara zu, zure kideekin gauzak sortzen, denak elkarrekin, eta ilusio berarekin.\nLan ugari egin dituzu, baina, agian, ETB2ko Vaya semanita saiokoa izan da orain arteko ezagunena. Hainbeste urteren ostean, beldurra zenion etengabe rol horri lotuta egoteari?\nAzkenean onartu egin behar duzu hori horrela izan daitekeela. Jendeak komedia egiteagatik ezagutzen nau, baina niri rol dramatikoak antzeztea ere gustatuko litzaidake. Vaya semanita saioan urtebetez aritu ondoren, rol dramatiko bat antzeztea egokitu zitzaidan Zeru horiek Aizpea Goenagaren filmean. ETAko kide bat nintzen, eta rola oso gogorra zen. Bernardo Atxagaren liburu batean oinarrituta zegoen lana, eta idazlea aurrestreinaldira joan zen. Proiekzioa amaitu ostean, Atxaga niregana etorri zen, eta aipatu zidan arraroa egin zitzaiola ni pertsonaia horren rolean ikustea. Hor ohartu nintzen estilo batean sailkatua izaten hasia nintzela; berehala esan nuen: erne!\nDrama aipatu duzu. Ba al dago oraindik egin ez duzun eta egitea gustatuko litzaizukeen zerbait?\nEsan bezala, drama egitea asko gustatuko litzaidake. Oso pertsonaia zigortua edo gaiztoa izatea gustatuko litzaidake, edo biak batera. Horrelako rolak antzeztea ez da batere erraza, eta horretarako gaitasuna eduki behar da. Oso rol dramatiko gutxi eskaini dizkidate, baina lan hori egiteko gai naizela erakutsi nahiko nuke.\nAntzerkia, umorea, telebista… Non sentitzen zara erosoen?\nEgia esan, berdin zait. Adibidez, telebistak eta zinemak ez daukate antzerkiak duen xarmarik, publikoarekin harreman zuzenik. Baina telebistarekin eta zinemarekin jende gehiagorengana heltzen zara, eta ekonomikoki onura handiagoa ematen dute. Hala ere, uste dut ezin diodala ezeri uko egin. Orain, antzerkian nabil, eta ez daukat hau uzteko asmorik telebista egin ahal izateko. Ahal dudan neurrian, dena uztartzea gustatuko litzaidake.\nZer sentitzen duzu antzezten duzunean?\nAntzerkian sartu egiten zara, eta hutsik dauden butaka guztiak ikusten dituzu, eszenatokia goian dagoela. Hara igo, eta nahiz eta hutsik egon, zerbait berezia sentitzen duzu. Barruan daukazuna erakutsi behar duzula sentitzen duzu. Oholtza gainean zaudenean, jendearen aurpegia ikus dezakezu. Berdin dio berrogei edo 1.200 pertsona dauden; sentsazioa berbera da. Zuri begira daude denak, zure lana nola egingo duzun ikusteko prest daude denak. Egiten ari zaren horrek euren aurpegietan eragina duela ikusteak ez du preziorik.\nEuskaraz eta gaztelaniaz aritu zara. Nola sentitzen zara hobeto? Ba al dago alderik hizkuntza batetik bestera?\nEroso sentitzen naiz bietan. Hala ere, batzuetan nire liskarrak izan ditut gai horrekin, oso kaletarra den pertsonaia baten rola eman eta gidoian hizkuntza oso akademikoa duelako. Kaletarra naiz, eta nire euskalkiak erabiltzera ohituta nago. Zerbait euskara zuzenean modu batean edo bestean esaten dela esaten didatenean, beti berdina erantzuten dut: “Bai, baina pertsonaia hau bizi den tokian horrela hitz egiten al dute?”. Nire pertsonaien sinesgarritasuna defendatu behar dut, eta, horretarako, pertsonaia horrek etxeko euskaran hitz egin behar du, eta ez Euskaltzaindiarenean. Horregatik, batzuetan kostatu egiten zait pertsonaia batzuk egitea, sarritan “euskaraz hau modu zuzenean horrela esaten da” esaten didatelako. Hori ez da nire hizkuntza, eta antzeztu behar dudan pertsonaiarena ere ez, ziurrenik.\nZaila al da, orduan, euskaraz umorea egitea?\nUmorea unibertsala dela esan genezake, baina hizkuntzari lotutako lokalismoak daude, gainontzeko arloetan ere bestelako lokalismoak dauden bezala; hori nabaritu egiten da. Gaur egun, antzezlan bat egiten ari naiz, euskaraz zein gaztelaniaz, eta onartu behar dut txiste batzuek euskaraz ondo funtzionatzen badute ere gaztelaniaz ez dutela emaitza bera lortzen. Alderantziz ere berdina gertatzen da.\nAktore lanetan, beraz, badago zer eginik euskararen ikuspegitik begiratuta? Edo mundu globalizatu honetan etengabe gaina hartzen dio gaztelaniak?\nLanean jarraitu behar da euskararen alorrean. Gaztelaniak zabaltzeko baliabide gehiago ditu, eta eskaintza ere handiagoa da. Baliabideen ezberdintasun hori konpentsatzeko, igo egin behar da euskarazko produkzioa. Jendeari eskaintza zabalagoa eman behar zaio euskaraz, eta kalitateak ere ona behar du izan. Baina kalitatea ona izateko, eskaintza handia behar da, eta jendeak ere bere ekarpenak egin behar ditu. Nire belaunaldikoak eta pixka bat gazteagoak direnak ETB1eko euskarazko eskaintza oso onarekin hazi ginen. Eskaintza hori, batzuetan, Euskal Herrian bertan sortua zen, eta, beste batzuetan, kanpotik ekarritakoa, baina bi kasuetan euskaraz egindako produktuei buruz hizketan ari gara. Uste dut gaur egungo gazteek hori galdu egin dutela. Egia da Goazen! telesaila dagoela eta hura kontsumitzen dutela, baina gisa horretako telesailek edo produktuek jarraitutasuna izan behar dute. Egun 10 urte dituen gaztetxo batek 12 edo 14 urte betetzen dituenean bere adinerako egokia den eskaintza izan behar du ETB1en. Bestela, baliteke etenaldi bat egotea hor. Horregatik eman behar zaio jarraitutasuna, gazte horiek kultura euskalduna kontsumitzeko ohitura har dezaten. Adin guztietarako eskaintza baldin badago, heldu bihurtzen diren heinean askoz errazagoa egingo zaie saio batetik besterako igarobide hori egitea, trantsizioa lasaia izango baita.\nGaur egun zer egoeratan dago aktore ogibidea?\nBeti dago krisian. Jendeak beti pentsatzen du telebistan edo antzerkian lan egiten dugunok ondo bizi garela, baina ez da horrela. Nik denboraldi luzeak egin izan ditut lanik gabe. Pandemiaren kontuarekin, gainera, esan genezake krisia areagotu egin dela. Hala ere, pandemia alde batera utzita, geure ogibidean beti krisian egongo garela esango nuke. Kontuan hartu behar da aktore pila bat daudela telebistan ateratzeko aukerarik izan ez dutenak. Gogorra da, baina uste dut gure onena ematen dugula beti, egiten duguna benetan gustatzen zaigulako. Hasieran nabarmendu dut aktore ikasketak hasi aurretik kontratu mugagabe bat nuela lanean, soldata onarekin eta ordutegi finko batekin. Hala ere, gaur egun, pasatu ditudanak pasatuta ere, ez nintzateke atzera bueltatuko. Nahiko argi daukat hori, eta ez dut uste pentsaera hori aldatuko dudanik.\nZer esango zenioke aktore lanetan hasi berria den bati? Zer gomendio emango zenioke?\nPazientzia eta umiltasuna izan ditzala. Eta zauden tokian zaudela, edo jartzen zaituzten tokian jartzen zaituztela ere, beti izango duzula ikasteko aukera. Ogibidea gogorra dela, eta ez amesteko hasieratik telebistan edo zineman lan egingo dutela, edo Goya edo Oscar sari bat irabaziko dutela. Lana edukitzea izan behar dute amets. Badago jendea loteria irabaztearekin amesten duena, eta niretzat gustatzen zaidan honetaz bizitzea izango litzateke nire benetako ametsa. Ez dut saririk edo osperik espero. Benetan uste dut aktore lanean hasi behar duenak horrekin amestu behar duela. Horretan saia dadila, eta garai txarrak etortzen direnean ez dezala atzera egin.


Laster beteko dira 50 urte Iruñeko Topaketek hiriburua hartu zutenetik. Huarte enpresari familiak finantzatuta, mundu osoko arte garaikidearen erakusgarri izan zen hiria 1972ko uda hasieran, astebetez. Baina arteaz gain, garaiko tentsio politikoen isla ere izan zen jaialdia. Protagonismo handiz bizi izan zuen ordukoa Xabier Morras pintoreak (Iruñea, 1943), Topaketetako Egungo euskal artea erakusketako partaide gisara. Bere azalean bizi izan zuen zentsura, baina baita zuri-beltzeko Iruñean arteari arrakala bat irekitzeko aukeraren ilusioa ere.\nXabier Morras, urteak margotzen daraman Amaiurko batailako koadroaren aurrean. Ez du bukatzea aurreikusten: “Perfekzioa eskuraezina da. Ez da sekula amaitzen” (Argazkia: Josu Santesteban)\nFrankismoa eta arte garaikidea, lehen bistan ez dirudite oso bateragarri.\nIruñean, artearen mundua ez genuen oso eskura, oso mugatuak ziren aukerak. Baziren erakusketa gutxi batzuk, Madalenako zubia edo Katedralaren soslaia pintatzen zuten margolarienak eta. Pintura duina zen, eta eskaera sozial bati erantzuten zion, plazer estetikoarenari. Baina frankismoan jaioak ginenok, dagoeneko, begi bat gurean jarria genuen, eta bestea kanpoan gertatzen ari zenean. Tantaka iristen zitzaigun, ez genekien gehiegi arte garaikidearen bideez.\nTestuinguru horretan, zer ekarri zuten 1972ko Topaketek?\nTopaketekin bi gauzatan asmatu zen nagusiki. Bata, Iruñean egitea; hiri handiago batean urtu egingo lirateke. Eta bestea, Huarte familiak antolakuntza Luis de Pablo eta Jose Luis Alexancori enkargatu izana; alegia, bi artistari, eta ez bi aditu, edo bi arte komisariori.\nAstebetean, une horretan munduan egiten ziren arteen kontzentrazioa egon zen hirian. Mendebaldeko artea eta mendebaldekoa ez zena nahasi ziren. Indiako musika tradizionaleko talde bat eta, aldi berean, John Cage, musika apurtzaileena egiten zuena. Abanguardiaren eta arte tradizionalen fusio hori oso ederra izan zen. Esku-pilota partidu batekin inauguratu ziren Topaketak, Labriten. Mundu osoko jendea, eta Labrit gainezka. Pentsa zenbat pilota partidu ikusi dugun. Ba ordukoa ezberdin ikusi genuen: soinua John Cage zen, pilotarien mugimenduak ballet garaikidea. Ederra zen hura, eta gurea birdeskubritzeko balio izan zigun.\nNola bizi zuen Iruñeko jendeak?\nUste dut Iruñeko jende gehienak harridura, txundidura eta gaitzespen nahasketa batekin bizi izan zuela. Jende gazteari eragin zion gehiago, ordurako bidaiatzen hasiak ziren horiei, 68ko maiatza bizi izan zutenei, eta garaiko joeren aurrean irekiago zirenei.\nEuskal artearentzat, hasiera batean, ez zegoen espazio propiorik aurreikusita.\nNik Nafarroako Aurrezki Kutxako kultur aretoa zuzentzen nuen. Bada pentsa, ni, espazio horren arduraduna nintzena, hilabete lehenago enteratu nintzen Topaketen antolakuntzaz. Topaketak metropolian pentsatu ziren, eta gero etorri ziren tribuarengana: “Hemen egongo da artea egiten duen norbait”, esango zuten. Eta esan ziguten euskal artearen erakusketa bat izango zela.\nZure obra ez zitzaien asko gustatu.\nKristo bat jarri nuen, ahoa plastiko batekin estalia, eta halako bi jarri nizkion alde banatan [polizia bat irudikatzen duen figura seinalatuz]. Kristo nor zen? Gu, denok. Eta ondokoak, zelatatzen gintuztenak [barrez]. Baina obra erretiratzeko erregutu zidaten, aurretik ere [Dionisio Blancoren] koadroarekin egin bezala. Hark uko egin zion kentzeari, eta Arrik eta [Agustin] Ibarrolak, elkartasunez, haienak estali zituzten. Baina niretzat garrantzitsua zen Topaketek aurrera egitea. Eta, beraz, obra kendu eta beste bat jarri nuen. Gero ETAk bonba bat jarri zuen kotxe batean, eta PCEk manifestu bat idatzi zuen Topaketak kritikatuz, Espainiaren normaltasun irudi bat emateko asmoa zutelakoan.\nZuk nola bizi zenituen kritika horiek?\nPentsa, milioidun familia bat, Medici gisara, hitz egitea ere debekatua zegoen herrialde batean beste inork antolatu ezingo lukeen halako zerbait antolatzen, zuen botereagatik. Hori zen kritikatzen zena, eta neurri batean arrazoia zuten. Baina horren arabera, ezingo genukeen ezer egin. Eta sistemari arrakalak irekitzea zen kontua. Madrildik-eta etortzen ziren intelektual horientzat erraza zen. Baina hemengoentzat zer? Guretzat hil edo bizikoa zen Topaketek jarraipena izatea.\nBaina ez zuten jarraitu. Ez zen beste ediziorik antolatu.\nHori izan da gure desgraziarik handiena. Iruñerako eta gure herriarentzat oso gauza ederra litzateke. Baina begira ze udal genuen hemen, ze diputazio. Hemengo botere eliteei, ziurrenik, ez zitzaien gehiegi gustatu.\nTopaketek ez, baina zuk segitu zenuen zure ibilbide artistikoarekin. Ez da erraz laburtzen 60 urteko obra, baina nola deskribatuko zenuke?\nNirea ez da pintura atsegina, tragikoa da. Eta askotan galdetu diot nire buruari zergatik. Holandan jaio banintz beste ukitu bat izango luke. Hemen frankismoa ikaragarria izan zen. Nik, bost urterekin, etxekoak ahopeka entzuten nituen, Iruñeko Gaztelugibelean fusilatzen zituztenei buruz. Horrek denak asko eragin zidan, eta nire pinturak badu halako patu dramatiko eta tragiko bat. Jendeak zer nahi du etxean? Pintura atsegina, polita, koloretsua. Baina ni lasai aski bizi naiteke Goyaren Fusilamenduekin. Niri, tragikoa baino, inguratzen nauenarekiko autentikoagoa iruditzen zait.\nAurreko batean entzun nizun iraganaren motxila kentzeko gogoa duzula.\nBaina oso zaila da. Eta margotzea terapeutikoa da. Ni oso traumatizatua egon naiz Gaztelugibeleko fusilamenduekin. Duela urte gutxi batzuk horri buruzko koadro bat egin nuen. Hor agertzen dena egia historiko zorrotza da, pasa zen. Bada ez naiz erakustera ausartzen. Ongi etorri zait margotzea, baina ez nau sendatu, benda bat jarri baizik. Zauria hor dago. Eta ez naiz erakustera ausartzen. Beraz, askatasuna dagoela… kontuz, puntu bateraino.\nIrudiaren lilura, txikitatik\n“Txikitan eskolak beldurgarriak ziren, hezkuntza basatia zen. Baina ostegunetan marrazketa klaseak geneuzkan, eta irrikaz egoten nintzen zain, niretzat hura liberazioa baitzen. Alboko kideak ikaragarri ongi marrazten zuen, eta esan zidan: “Bada nire anaiaren marrazkiak ikusiko bazenitu…”. Biharamunean anaiaren marrazki bat ekarri zidan. Tximista batek zeharkatu banindu bezala izan zen, bat-batean argi ikusi nuelako nik halako zerbait sekula ez nukeela egingo. Frustrazio ikaragarria izan zen. Baina gero, haiek sekula ez ziren horretara dedikatu, eta ni, traketsena… Ordutik, ez diot irudiak ekoizteari utzi. Nire biografia osoa dago irudiaren munduari lotua, irudiak liluratzen nau. Hori gabe ez nintzateke ni, beste norbait nintzateke”.\nKanal hauetan artxibatua: Pintura | Iruñea\n2021-08-16 | Erran .eus\nMikel Taberna idazlea elkarrizketatu dute Xorroxin irratian. Arkanbele kantak (2021, Susa) poema-liburua eta Ignacio Larra margolariak Beran ikusgai duen erakusketa izan dituzte mintzagai.\n2021-07-12 | Iraitz Madariaga Etxebarria\nIbarrolaren 'Guernica Gernikara' obra Bilboko Arte Ederren museora eramango dute\nIbarrolaren "Guernica Gernikara" obra Madrilera eramango dute\nPicassoren Guernica obra Euskal Herrira ekartzeko aldarrikapen gisa egin zuen Ibarrolak Guernica Gernikara mihisea. Madrilgo Arco erakusketara eramango dute orain, 1981etik gordeta egon ondoren.\n2021-06-27 | Peru Iparragirre\nErakusketa Bilboko ITsas museoan\nBilboko itsasadarreko paisaiak margotu zituen Agustin Ibarrolak (Basauri, 1930) joan den mendearen azkenetan, desindustrializazioa heldu aurretik. Museoak daude lehen ontziolak zeuden lekuan, ibai ertzeko paseoak dikeen lekuan. Bilboko itsasadarra ez da horren grisa azalean... [+]


Bizikidetza-unitatearen aldaketa - Etxebideko informazioa - Etxebide - Eusko Jaurlaritza - Euskadi.eus\nZure bizikidetza-unitateko datuak aldatu nahi badituzu, lagunen bat gehitzeko edo besteren bati baja emateko edota unitate horretako kideren baten egoera zibila aldatu dela jakinarazteko, formulario (Araba/Álava; Bizkaia; Gipuzkoa) (Pdf, 141 KB) hau inprimatu behar duzu eta eskatutako datuak bete. Bete ondoren, zuk zeuk entregatu edo posta bidez igorri dezakezu dagokion Etxebizitzako Lurralde Ordezkaritzara:\nAraba: Samaniego 2 - 01008 Vitoria-Gasteiz\nBizkaia: Kale Nagusia 85 - 48011 Bilbao\nGipuzkoa: Andia 13 - 20003 Donostia\nEspedienteko pertsona titular guztiek sinatu behar dute, eta eskatutako aldaketaren arabera, honako dokumentu hauek aurkeztu behar dira:\nAtzerritarren kasuan, bizikidetza unitateko 14 urtetik gorako kideen egoiliar-txartela. Europar Erkidegoko atzerritarren kasuan, Atzerritarren Erregistro Zentralean izena ematearen egiaztagiria, atzerritarren identitate zenbakia (AIZ) erakusten duena.\nFamilia liburuaren fotokopia, seme edo alaba adingaberen bat badago.\nEgoitza frogatzeko: Dagokionean, titularren bat atzerrian bizi diren euskal kolektiboetako kidea dela frogatzen duen agiria.\nMugikortasuna murrizten duen desgaitasuna frogatzeko: Mugikortasuna murrizten duen desgaitasunaren izaerari buruzko ziurtagiria, Foru Aldundiak emana: gurpil-aulkian ibiltzea, makulu bi behar izatea, edo 7 puntu edo gehiago edukitzea.\nDesgaitasun psikikoa frogatzeko: Araban edo Bizkaian erroldatuta daudenentzat, Foru Aldundiak emandako ziurtagiria eta txostena, desgaitasun psikikoa frogatzen dutenak, abenduaren 23ko 1971/1999 Errege Dekretuaren I. eranskineko 15. edota 16. kapituluetan adierazitako moduan. Gipuzkoan erroldatuta daudenentzat, Foru Aldundiak emandako ebazpena, desgaitasun psikikoaren diagnostikoa jasotzen duena, abenduaren 23ko 1971/1999 Errege Dekretuaren I. eranskineko 15. edota 16. kapituluetan adierazitako moduan.\nDiru-sarrerak (eskabideko titular guztienak) frogatzeko: Ordaindutakoaren araberakoak ez diren prestazioen edota antzekoen egiaztagiriak (diru-laguntzak, bekak…), jasotzen badira.\nEtxebizitza-titulartasuna: etxebizitza-premia izateko betebeharrak betetzeaz salbuetsita zaudela frogatzen duen agiria. Salbuespenak ikusi.\nBizikidetza-unitatean baja emango zaio/zaien pertsonaren/pertsonen sinadura.\nEgoera zibila aldatzeko:\nEgoera zibil berria egiaztatzen duen dokumentua.\nAzken aldaketako data: 2020/12/02


Be Up Sport Centre-rekin lortutako hitzarmenari esker, 2020ko hasieran erabilgarri egongo da.\nBe Up Sport Centre enpresaren eta Bilbao Exhibition Centre-n arteko hitzarmenari esker, azoka- eta kongresu-esparruak 5.000 metro karratu baino gehiago duen gimnasioa hartuko du, 2020tik aurrera iparraldeko gurutzaduran egongo dena. Ekipamenduak, “Be Up BEC” markaren pean kirola enpresak ustiatuko duenak, 5.590.000 euroko inbertsioa beharko du lokala erabat eraberritzeko eta 50 pertsonei lana emango die. Egokitzapen lanak urtarrilean hasiko dira eta 10 hilabeteko iraupena izango dutela aurreikusten da.\nBe Up-en xedea “kirola eremuan ematen diren ekimenak administrazio publikoen eskutik lagunduz inguruan integratzea, tokiko lana sustatzea, jarduera fisikoarekin eta udaleko kirolarekin lotutako ekonomia sustatzea” dela azaldu du proiektuaren arduradunak, José Domingo San Emeterio Diegok, Be Up Kirol-zentroen presidenteak. “Eragin-eremua “kiroleztatu” nahi dugu gure euskal egoitzatik, biztanle aktiboagoekin, osasuntsuagoekin eta, beraz, zoriontsuagoekin. Hori baita gure aldarrikapenaren oinarria: mugitu, dibertitu, izan zoriontsu”, adierazi du kirol-zentroko arduradunak. Izan ere, bere enpresak kirola proiektu berrien garapena abiarazi nahi du, bereziki Bizkaian eta lurralde mugakideetan.\nBilbao Exhibition Centre-etik ezaugarri hauetako zentro bat abiarazteak 2012an onetsitako Lehiakortasun eta Jasangarritasuna Planean planteatutako estrategiari erantzuten dio zuzenean. Azpiegitura honekin, Planaren puntu nabarmenetako bi, espazioak alokatzea eta hauei balioa ematea eta BECek zerbitzu-enpresa gisa duen ahalmena sendotzea, betetzen dira. “Be Up BEC”-ekin gaur egun erabiltzen ez den espazio bati erabilera emango diogu eta honek emaitzen kontuari diru-sarrera nabarmenak gehituko dizkio. Gainera, BECen erabiltzaile guztiei zerbitzu gehigarri bat eskainiko diegu, hauek erakusketariak, bisitariak, edozein ekitaldi motatako antolatzaileak edo gure erakundeko langileak izan daitezkeelarik”, esan du Xabier Basañezek, Bilbao Exhibition Centre-eko zuzendari orokorrak. Zuzeneko eta zeharkako lanpostu sorreragatik izango duen gizarte-eragina eta zergak Bizkaian ordaintzen dituen enpresa batetik eratorritako ekonomia-eragina proiektuaren balioztatzea aztertzerako orduan kontutan hartu diren bi argumentu garrantzitsu izan dira.\nGuztiontzako kirola: kontzeptu eskuragarria familiarentzat\nBe Up kirola eredua kirolaren kontzeptu familiarra izateagatik nabarmentzen da batez ere, kirola ohiturak belaunaldi berrietako bizimoduan integratzen saiatzen baita, errealitate soziala eta demografikoa ahaztu gabe. Sentsu honetan, familiaz gain, Be Up umeentzako, gazteentzako, lan egiteagatik denbora ez dutenentzako eta biztanleria seniorrerako, zeinaren pisu kuantitatiboa egunero haziz doan, zerbitzuak pertsonalizatzen ditu.\n“Mugitu, Dibertitu, Izan Zoriontsu” esloganarekin, Be Up-en proposamena irismen unibertsala dauka, edozein adin tarte, baldintza fisiko edo erosahalmen barne hartzen baitu. Izan ere, tarifak oso arrazoizkoak dira edozeinentzat eta aurkezten duen eredua “premium”-tzat jotzen dute bezeroek.\nMarkak, 2013an Burgosen hasi zenak, hiru kirol-zentro dauka gaur egun, horietako bi Santanderren eta beste bat Burgosen. 14.750 abonatuk 19.200 m2-ko azpiegituraz goza dezakete. Enpresak, 102 langile zuzen duenak, 11 milioi euro inguru inbertitu du azpiegitura hauetan.\n5.000 m2 baino gehiagoko azpiegiturak astelehenetik igandera zabalik\nGimnasioaren azalera 5.020 m2-koa izango da eta gune hauek izango ditu: sarrera atondoa eta harrera-lekua, digitalizatutako armairuak, ile-lehorgailuak eta bainujantzi-lehorgailuak dituzten aldagelak, jarduera kardiobaskularrerako 102 postu eta indar selektorizaturako 60 postu duen fitness gela, Kids Up jarduerak eta eskola- eta hizkuntza-laguntza duen ludoteka, crossfit eta box training gela, igerilekua eta zirkuitu hidrotermala – spa, erritmo-gela, indar-gela, gorputza- eta adimen-gela, anfiteatro moduan kokatutako 100 bizikleta eta sarera konektatutako ikus-entzunezkoak dituen ziklo-gela eta fisioterapia, nutrizio, estetika eta entrenamenduaren preskripzio box-ak. Bertan, kirola eskaintzak hainbat jarduera izango ditu, hala nola, cross up, fitboxing, zumba, olé fit, dance up, step, body pump, capoeira, body combat, pilates, yoga, tai-chi, etab.\nOrdutegiari dagokionez, kirol-zentroa publikoarentzat irekita egongo da urteko egun guztietan, abenduaren 25ean eta urtarrilaren 1ean eta 6an izan ezik, ordutegi honetan: 7:00etatik 23:00etara lanegunetan, 9:00etatik 22:00etara larunbatetan eta 9:00etatik 21:00etara igandeetan.\nLangileak hemengoak, kualifikatuak eta haien funtzioaren araberako titulua duten gazteak izango dira, guztira 51, gehiengoa emakumeak izango direlarik. Profil hauek egongo dira: bezeroarentzako arreta (6), fitness gela (7), zuzendutako jarduerentzako entrenatzaileak (10), igeriketa monitoreak (4), sorosleak (4), kids monitoreak (4), zuzendaritza (4), fisioterapia, nutrizioa eta estetika (4), mantentze-lanak (2) eta garbiketa (6).\nBerritze eta ekipamendu lanak 2019ko lehenengo hiruhilabetekoan hastekoak dira, behin lanak burutzeko lizentzia eta baimena guztiak formalizatuta, eta iraupena 10 hilabete ingurukoa izango da. Inbertsioa gutxi gorabehera 5,6 milioi eurokoa izango da, dagokion BEZa gehituta.\nTeknologia eta zerbitzuak abonatuarentzat\nBe Up BECek azkeneko aurrerapen teknologikoak izango ditu bere jarduera garatu ahal izateko eta abonatuek era errazean Preskripzio, Segimendu eta Motibazio zerbitzua aurki dezaten, haien osasun helburuak lortu ahal izateko. APP aurreratu baten bidez, abonatuek zuzendutako jardueretako erreserbak kudeatu eta haien entrenamenduaren garapenari buruzko informazioa eta zentroari buruzko datuak ikusi ahalko dituzte. Life Fitness (Brunswick Corporation, Illinois, USA) Be Up-ek bere teknologia garapenerako aukeratutako fitness ekipamendu partener-a da.\nHainbat abonu motaren bidez, eta beti “dena barne” duen zerbitzuarekin, Be Up BECeko bazkideek mugarik gabeko sarbidea izango dute zerbitzu hauetara: fitness gela, igerilekua, zirkuitu hidrotermala-Spa eta zuzendutako jarduerak eta ludoteka, egunero doako bi ordu eta erdiko aparkalekua, hilero 800 zuzendutako jarduera baino gehiago, entrenamendu preskripzioa, helburuen segimendurako APPa, fitness-ari, nutrizioari, atsedenari, hidratazioari eta stress-aren kudeaketari buruzko masterclass-ak, tailerrak eta hitzaldiak, kanpoko irteerak eta txangoak, korrikalari club-a eta triatloi club-a. Arrazoizkoa denez, zenbait zerbitzuk kargu gehigarria izango dute, baina abonatuentzat fisioterapian, estetika tratamenduetan eta nutrizio produktuetan merkatuak izaten dituenak baino prezio lehiakorragoan eskainiko dira.\nBEC-ek idatzirik|2019-01-02T09:14:24+01:0021 de abendua de 2018|Albisteak|0 Iruzkin


Bagilaren 18an egingo da Arratiatik Urkiolarako errogatibea - Arratia - Begitu.eus\nBagilaren 18an egingo da Arratiatik Urkiolarako errogatibea\nErredakzinoa 2022-06-16 12:18\nAutobusez joan, edo Dimatik eta Zeanuritik bidea oinez egiteko aukerea izango da.\n"Urkiolara joan, zapatak urrutu... Aita San Antoniok barriak egingo ditu..." dino kopla zaharrak, eta oinetakoak urrututeko aukerea izango dabe Arratiako oinezko errogatiban parte hartu gura dabenek.\nBagilearen 18an, zapatuan, egingo da aurten Paduako San Antonioren Urkiolako santutegira errogatibea. Tradizinoa jarraituz, San Antonio egunaren osteko zapatuan izaten da arratiarren errogatiba eguna; lehenago herri bakotxak bere errogatibea antolatzen baeban be, azken urteotan, Arratiako parrokia guztiak aldi berean joaten dira Urkiolara, bailarako abadeakaz batera. Horretarako, autobus zerbitzua egongo da; autobusez joan-etorria egiteko edo etorteko bakarrik bada be. Dana dala, danak ez dira autobusean joango, batzuk euren kotxeetan eta beste batzuk oinez joango dira-ta.\nOinez Dimatik eta Zeanuritik\nAurten be Arratiatik Urkiolara joateko oinezko ibilaldi gidatuak izango dira Dimatik eta Zeanuritik. Dimako plazan goizeko 07:00retan izango da urtekerea eta Zeanurin San Antonio txikerraren (plaza ondoan) ermitearen aurretik abiatuko dira, 07:30ean.\nZeanuri eta Urkiola lotzean dituan ibilbidea oin dala urte batzuk seinalizau zan PR-BI 1 moduan; Joko Alaiko Alkarteko boluntario talde batek seinalizau eban Zeanuriko Udalaren laguntzeagaz eta errogatiba eguna bide hori erakusteko eta ezetutera emoteko aprobetxatuko da. PR-a Zeanuriko plazatik abiatzen da, Soloeta eta Makaztui auzuneetatik igaroz, Zumeltzako atsedenlekura zuzentzeko, eta hemendik santutegira dagozan 5,5 kilometroak egiten dira, GR 12 (Euskal Herriko bidezidorra) ibilbide luzea jarraituz. Martxa normalean, hiru ordu eta hamabost minutuan egin daiteken ibilbidea da.\nMezea "Argiari esker, alkartasun bidean" lelopean ospatuko da, Arratiako herrietako abade guztiak buru dirala. Holan, Ukrainako krisi ekonomikoa eta gerraren gaiez gain, Frantzisko Aita Santuak deitutako atzen bide sinodalaren barri izango dabe bertaratutakoek.\nOspakizun eukaristikorako, Bediako parrokiako antolatzaileek, "diskrezinoz, parte-hartzaileek atsegin izango daben sorpresa bat" prestatu dabe.\nUrtero legez, meza ostean parte-hartzaileek argazki ofiziala egingo dabe Urkiolako Santutegiko eskaileretan eta 13:00etan autobusak urtengo dira partaideak euren herrietara eroateko. Informazino gehiagorako arratiaeliza.blogspot.com eta 680 705 666 (Xabier Eskauriatza).


Microsoftek Windows 11 aurkeztu du\nSistema eragile berria\nEnpresa estatubatuarrak atarianitzeko funtzioa gehitu du, hainbat forma eta tamainako leihoak sortzea ahalbidetzen duena.\nMicrosoft. Argazkia: Microsoft.\nMicrosoftek Windows sistema eragilearen bertsio berri bat iragarri du ostegun honetan, lehenengoa sei urtean. Windows 11 bezala izendatu dute, eta diseinu berritua izateaz gain, atarianitzeko funtzioen aldeko apustua egin dute eta hodei-konputazioan oinarritua dago.\nPanos Panay Produktu arduradunak aurkezpenean azpimarratu duenez, Windowsek 35 urte daramatza pertsonen bizitzan, eta bertsio berriak "familiarra, segurua, irekia eta konektatua" sentitu beharko luke, batez ere ordenagailuak lan egiteko, ikasteko eta komunikatzeko ekipo onenetako bat direla erakutsi duten une honetan.\nTestuinguru horretan aurkeztu du Windows 11k diseinu berria, forma biribilagoa duena, bereziki nabarmena ikonoen ertzetan; gardenkiak dituena eta zereginen arteko trantsizio jariakorrak dituena, hodei-konputazioan oinarrituta.\nDiseinu horrek modu ilun eta argi bat du, eta lasaitasun sentsazioa transmititzeko pentsatuta dago, Panayren arabera, eta, batez ere, erabiltzaileak informazioa beti eskura izan dezan. Hori funtzio berrietan antzematen da, hala nola Widgetetan, eguraldiari, trafikoari edo tokiko informazioari buruzko informazio-txartelak pertsonaliza baititzakete.\nWindows 11 sistema eragile berria. Argazkia: Microsoft.\nKonpainiak hasierako menua eta ataza-barra birdiseinatu ditu, Teams bezalako aplikazioetarako sarbidearekin, eta orain Windowsen integratuta dago. Snap Layouts-ekin, leihoen itxura eta antolamendua pertsonalizatzeko aukera ematen du Windows 11k. Erabiltzaileak mahaigainak pertsonalizatu ahal izango ditu, erabileraren arabera, lanerako, ikasteko edo aisialdirako, konfigurazio bereiziekin.\nBerrikuntzak dituen beste elementu bat Microsoft Store da. Amazonen laguntzarekin, aplikazioak bilatzea errazteko birdiseinatu da, eta Androiden aplikazioak ere baditu, ataza-barran jar daitezkeenak.\nSistema eragilearen egungo bertsioa, Windows 10, 2015ean kaleratu zen eta 1.300 milioi pertsona baino gehiagok erabili ohi dute mundu osoan, konpainiak berak emandako datuen arabera.


Gorengoen Maila: Ikasberri 0-1 Lagun Onak\nLagun Onaken Gorengoen Mailako taldeak Ikasberriren aurkako derbia irabaztea lortu zuen igandean Garmendipeko zelai artifizialean. Neurketak sortutako ikusmina agerikoa zen, zelai bazterrak beteta baitzeuden. Derbietan ohikoa den moduan, tentsioa eta emozioa ez ziren falta izan, eta zaleek neurketa ederraz gozatu ahal izan zuten.\nPartida ez zen ongi hasiko Lagunentzat. Izan ere, aurrelari bezala irten zen Mikel Izurietak min hartu zuen, eta aulkirako bidea hartu behar izan zuen berehala. Hatza hautsi zuen Izurietak. Kasualitateak zer diren, orain hilabete gutxi hatza puskatu zuena haren ordez irten zen Gorka Ariño izan zen. Neurketa orekatua izan zen hasieratik. Aukerarik garbiena, baina, Lagunena izan zen. Kaxerok buruz bakarrik zela eginiko errematea, ordea, kanpora joan zen. Partidako gol bakarra lehen zatia amaitu baino gutxi lehenago iritsi zen. Ikasberriko atzelariek eginiko penalti argia jaurtitzeko ardura Ariñok hartu zuen, eta ez zuen hutsik egin.\nBigarren zatian ildo beretik jarraitu zuen neurketak: oreka handia eta aukera gutxi bi ateetan. Partida amaitzeko 20 minututik gora falta zirenean, ordea, Ariñok bigarren txartel horia ikusi zuen, eta taldea bat gutxiagorekin gelditu zen. Handik aurrera, Ikasberrik eginahalak egin zituen berdinketaren gola lortzeko. Laguneko atzelarien, eta Diez atezainaren lan onak, baina, gol aukera denak ezerezean utzi zituen. Kontraerasoan ahalegindu zen batez ere Lagun. Xuban Peñak partida erabakiko zuen gola egiteko aukera izan zuen, baina haren errematea gora joan zen gutxigatik.\n0 eta 1 amaitu zen, beraz, partida. Garaipen honekin Lagun Onakek lidertza sendotzea lortu zuen. Sailkapena eta emaitzak ikusteko egin klik hemen. Aloña Mendi puntu bakarrera du. Datorren astean egingo dituzte denboraldiko lan erdiak Garmendipen Lazkaoren kontra jokatuta. Partida ostegunean izango da 20:15ean.\nEskerrik asko igandean Garmendipen izan zineten guztioi! Ostegunera arte!


José Miguel Quintana - HARANAko Alkatetzarako Hautagia - EAJ - PNV\nHARANAKO ALKATETZARAKO HAUTAGIA\nJosé Miguel Quintana San Vicente\nRosa María Ibarrondo Manzanos\nJose María Fernández Ramírez\nGuillermo Pérez De Leceta Pérez\n› 3 Behar den aurrekontua bideratuko dugu partzela bideak mantentzeko. Bide bazterren sastraka-kentze eta garbiketa bermatuko dugu klimatologia bortitza dagoenean hondatzea ekiditeko.\n› 4 Gure mendiak hobetu eta zaintzeko jarduerak garatuko ditugu. Modu horretan, ingurumenaren egoera hobetzeaz gain, udal ekonomiarako baliabideak eta bertako abeltzainek erabitzea ahalbideratuko dugu, besteak beste.\n› 5 Herri moderno, solidario eta kohesionatuak ez du inor atzean uzten eta eguneroko jarduna herritarren bizi-kalitatea hobetzera bideratzen du. Arreta berezia eskainiko diegu adineko pertsonei, gazteei eta haurrei.\nBaliabideak zorroztasunez administratuko ditugu, unean uneko premiei beti erantzuna emanaz. Entzute aktiboa zaindu beharreko balioa da, herritarren eta toki ordezkarien arteko komunikazioa erraztuz.\nBeharrezkoak eta oinarrizkoak diren lanak legealdi honetan egin ahal izateko lan egingo dugu. Horretarako, berezkoak ditugun baliabideak eta Obra eta zerbitzuen foru planean edo EREINen bidez ematen diren laguntzak baliatuko ditugu. Hipoterapia bezalako etorkizuneko proiektuak sustatuko ditugu.\nEAJ-PNVren proiektua HARANAko herrirako


Baterien garapena hamar bider azkartzeko Europaren makroproiektua, CIDETEC Energy Storage-ren parte-hartzearekin | Cidetec\nBerehalakotasuna da gaur egungo eskaerarik errepikakorrena (eta pazientzia ahaztuen dugun elementua); horregatik, geroz eta zailagoa da epe luzerako emaitzak lortzeko lan egitea. Hori are nabarmenagoa da egunerokoan eragingo duten proiektuetan lan egiten dugunean; esaterako, bateriak geroz eta funtsezkoagoak dira eguneroko zereginei heltzeko: mugikortasuna, gailu elektroniko mugikorrak...\nBIG-MAP proiektua, CIDETEC Energy Storage-ren laguntza duena, 2020aren amaieran hasi zen, helburu argi batekin: baterien osagaiei buruzko ikerketa-lana 5-10 bider azkartzea datozen 5-10 urteetan. Horretarako, bateria-teknologien ikerketa eta garapenaren arloan, akademiaren nahiz industriaren munduan, Europako garrantzitsuenak diren 32 erakundek hartzen dute parte proiektuan. Proiektua Battery 2030+ ekimenaren baitan dago kokatuta. Ekimen horren helburua Europako baterien ekosistema eraldatzea da, eta, bertan, CIDETEC Energy Storage-k Manufacturability arloa zuzentzen du, eta SPARTACUS arloan parte hartzen.


Estatistika taulak: IKT sektorea\nHomeProduktuak gaikaIKT sektorea\nIKTen industria izeneko sintesi gisako estatistika-eragiketa egiteko Euskal Autonomia Erkidegoan egindako beste inkesta batzuetako informazioa hartuko da kontuan. Informazioaren eta Komunikazioaren Teknologia (IKT) berrien sektore barruan manufaktura eta zerbitzuen sektoreak daude; hauen jarduera nagusia teknologia horien garapen, ekoizpen, merkaturatze eta erabilera intentsiboari daude lotuta. Atal honen helburua da sektore horretako jarduerak erkidegoan duen garrantzia neurtzea.\nIKT sektorea Euskal AEn bai enpleguan bai balio erantsian hazi zen 2016an (2018/11/13)\nAzken eguneratzea > 2018/11/13\nUrteko taulak (2009ko JESNaren arabera)\nEuskal AEko Informazioaren eta Komunikazioaren Teknologien (IKT) sektoreko adierazle nagusiak, lurralde historiko eta azpi-sektoreen arabera. 2016 (2018/11/13) 2018/11/13\nEuskal AEko Informazio eta komunikazioaren sektorean (IKT) I+Gn ari diren establezimenduak eta Dedikazio Osoko Baliokidetzako langileak, lurralde eta azpisektoreen arabera, okupazioari eta sexuari jarraiki. 2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT)sektoreko barne-gastua I+Gn,, lurralde historiko eta azpi-sektoreei jarraiki, gastuaren nolakotasunaren arabera (mila euro). 2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT) sektoreko establezimendu berritzaileak eta EIN establezimenduak, lurralde historiko eta azpi-sektoreen arabera. 2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT) sektorean jarduera berritzaileak dituzten eta berrikuntzan gastua egiten duten establezimenduak, lurralde historiko eta azpi-sektoreen arabera. 2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT) sektoreak berrikuntzan eta barruko I+G arloan duen intentsitatea, lurralde historiko eta azpi-sektoreen arabera. 2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT)sektorean IKTn eta merkataritza elektronikoaren erabileraren adierazleak, lurralde historiko eta azpi-sektoreen arabera. 2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT) sektoreko ondasunen kanpo-merkataritzaren banaketa, lurraldeka eta produktu taldeen arabera. 2016 (2018/11/13) 2018/11/13\nDenbora-seriak (2009ko JESNaren arabera)\nEuskal AEko Informazioaren eta Komunikazioaren Teknologien (IKT) sektoreko enpresen bilakaera, lurralde historiko eta azpi-sektoreen arabera. 2010-2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT)sektoreko negozio-zifraren bilakaera, lurralde historiko eta azpi-sektoreen arabera. 2010-2016 (2018/11/13) 2018/11/13\nEuskal AEko Informazio eta komunikazioaren (IKT) sektoreko balio erantsi gordinaren bilakaera, faktoreen kostura, lurralde eta azpi-sektoreen arabera. 2010-2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT) sektoreko langileen (lanpostuen) kopuruaren bilakaera. 2010-2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT) sektoreko I+G-ko adierazleen bilakaera lurralde historiko eta azpi-sektoreen arabera. 2010-2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT) sektoreko establezimendu berritzaileen eta EIN establezimenduen bilakaera. 2010-2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT) sektoreak berrikuntzan eta barruko I+G arloan duen intentsitatea, lurralde historiko eta azpi-sektoreen arabera. 2010-2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT)sektorean IKTn eta merkataritza elektronikoaren erabileraren adierazleak, lurralde historiko eta azpi-sektoreen arabera. 2010-2016 (2018/11/13) 2018/11/13\nEuskal AEko Informazioaren eta Komunikazioaren Teknologien (IKT) sektoreko ondasunen kanpo-merkataritzaren bilakaera, lurralde historiko eta produktu-taldeen arabera. 2010-2016 (2018/11/13) 2018/11/13


Anund Granja eta Vike footing track | Holmbygden.se\nAnund FARM footing track\nNahi dutenek freskagarria eskia edo atsegina udan ibilaldi bat hartu diren bi ibilbide urteko open txandan. A laburragoa ibilbideak zertxobait uhindu eta argiztatutako i Anundgård 2,5km tan. Horrez gain badago beste ordezko 8km pista bat da (t.o.r.) Anundgård batetik Österström to, bertan konektatu laburragoa. hasiera / aparkalekuak onekin akabera egokia guneak dira Holm Vallen, Anund Manor Eskola eta Österströms Higiezinen. Neguan, pistak etengabe mantentzen dira egoera onean elur estaldura ahalbidetzen denean. eskubidea izango duzu beti uneko pista status aurkitu. argiztapen elektrikoa automatikoki da eta egonaldiak erlojua arte 22:00.\nHär på skispår.se irakurri eta ibilbideak freskoa txostenak harpidetzeko E-mail bidez egin dezakezu.\n. azken txostena\nHolm Wallen Trails mapa\n(tamaina handiago – egin klik hemen)\nInformazio gehiago, mapak, etab. egon skidspår.se aurki daiteke:\nSkidspår.se / Västernorrland / Sundsvall / Stockholm lubeta\nVike footing track\nNahiz ere Vike da 2,5 ibilbideak kilometro bere urteko stafettävlingar ezaguna. Pista argiztatuta dago, eta hasiera eta akabera Vike eskolan. Aukera dezakezu begizta laburragoa 1 km. Pista kudeatzen Vike borondatezko konposatu arabera.\nargiztapen pizte eskuz egiten da markarekin lanpara azpian okindegi batean, ikusi kartel spot. Argiak automatikoki desaktibatuko da 21:30.\nInformazio gehiago, mapak, etab. egon skidspår.se aurki daiteke: Skidspår.se / Västernorrland / Sundsvall / Vike\nZer egingo eskia baldintzak?\ntokiko eguraldiaren xehea Holm iragarritako datozen egunetan ikusiko in eguraldi.


Eibarko intzidentzia-tasak gora egiten jarraitzen du eta 673,36an dago orain - etakitto.eus\nEibarko intzidentzia-tasak gora egiten jarraitzen du eta 673,36an dago orain\nAzken lau egunetan 58 koronabirus kasu berri atzeman dituzte Eibarren eta intzidentzia-tasa 673,36koa da orain.\nDebabarreneko beste herriei begira Ermuan 39 kasu berri atzeman dituzte (636,68); Elgoibarren 27 (641,25), Mendaron (815,06) eta Mallabian 7 (1008,40), eta Mutrikun (414) eta Deban 5 (146,71). Soraluzen, ostera, ez dute kasu berririk atzeman. Beraz, azken lau egunetan 148 kasu berri atzeman dituzte eskualdean.\n« Geaxi Moredak bi podium eskuratu ditu Espainiako Wu-Shu txapelketan Justiziak ez du baimendu EAEn ‘Covid Ziurtagiri Digitala’ eskatzea »


-ar / -tar / -ztar - Bizkaieraren ataria\n-ar / -tar / -ztar\nLagun bat nongoa dan esateko, nondarra dan adierazoteko, leku batzuetan –ztar atzizkia erabilten da: zeaniztarra, sopeloztarra eta abar.\nLehengo egun baten irakurri neban hedabide baten honako lerroburua: “Segurtasun neurriak. Ikastaro sondikoztarraren berrikuntza”. Ez da erraz ulertzeko titular horren esangurea, baina lotu nakion sondikoztar berbeari, gainerakoa lagata.\nUribe merindade zaharreko herrietako herritarrak nongoak diran esateko, inguru horretan -ztar esaten dabe bertako eta hurrekoek: igorreztar, zeberioztar, zamudioztar, loiuztar, getxoztar, berangoztar, sopeloztar edo barrizkoztar, esaterako. Neure Morgako berbetan be kanpoztarra esaten ikasi neban, kanpotar orokorragoaren ondoan.\nBaina zalantza handiak ditut, guztiontzako erabilera landuan, aldaera horri lehentasuna emon behar ete jakon. Herrikoak edo eskualde horretakoek bertakoentzat idazten dabenean, ondo deritxat. Baina entzule edo irakurle multzo zabalagoari zuzentzen gaiakozanean, hobe dogu -ar edo -tar atzizkiez baliatu. Izan be, behin Uribe aldetik Urdaibai alderantz joan ezkero eta handik atxina ekialderantz, euskerearen beste eremu osoan, ez dago -ztar horren errasturik.\nArmintzako bati armintzarra dala esango jako, Algortako bati algortarra edo Larrabetzuko bati larrabetzuarra. Eta Hego Uribera jo ezkero be bardintsu, galdakarra, lemoarra, dimarra edo igorretarra hitzak erabiliko ditugu bertako biztanleentzako izendapen normalen gisa.\nGoiko lerroburu horretara atzera etorrita, euskera batuan, ikastaro sondikoztarra irakurtea bitxi eta gogor egiten jat niri. Esaldi horretan, gainera, atzizkia bera, –ar zein –ztar izan, sobran dagoala esango neuke. Kasu horretan, mezua ondo ulertuko bada, Sondikako ikastaroa, sondikarren ikastaroa edo sondikarrentzako ikastaroa mila bider argigarriago dirala erabiliko neuke.\nPosted on 2016/03/10 2019/04/03\neuskalkiak.eus euskerearen ganeko erreminta barria da, Koldo Zuazo hizkuntzalariak sarean ipini barriEuskereak hainbat...\nPosted on 2011/04/17 2019/06/27\nGarai baten herri egutegian Aste Santua sasoi garrantzitsua zan eta horren ezaugarri nagusietako bat prozesinoak ziran. ...\nPosted on 2019/04/04 2019/04/05\nLabayru Fundazioko Ohorezko laguntzaile barriak\nLabayru Fundazioak apirilaren 4an egin dau Laguntzaileen urteko Batzar Nagusia. Ohiko gaiez ganera, aurtengoan Ohorezko...


Herritarren erakundeak - hiru Presentacion - Urrutiko Lanbide Heziketako Institutua\nMugimendu soziala eta elkarkidetza hitz desberdinak dira. Mugimendu soziala, Joachim Raschkeren arabera, "oinarrizko aldaketa sozial bat deuseztatu, eragotzi edo bultzatu nahi duen talde eragile mugiarazlea da, horretarako etengabean lan egiten du, integrazio sinboliko handiz eta eginkizunen zehaztasunik gabe, eta hainbat antolamendu eta ekintza-mota erabiltzen ditu".\nMugimendu elkartuak edo Elkarkidetzak, elkarte bakoitzaren interesak eta helburuak lortzeko lan egiten duten irabazi-asmorik gabeko elkarte guztiak hartzen ditu kontuan. Ez dira mugimendu sozial bat, ez dutelako lan egiten haientzat guztientzat aldaketa bat lortzeko.\nMugimendu elkartuaren barruan partaidetza uzten duten eta elkarteen antza duten erakunde ugari daude, baina ez dira elkartetzat hartzen hauek izateko oinarrizko baldintza batzuk betetzen ez dituztelako.\nErakunde hauek partaidetza errazten diote interesatzen zaion pertsonari, eta denon interesa, gestio publikoaren hobekuntza eta herritar guztientzako bizi-baldintza hobeak bilatzen dituzte. Esate baterako, alderdi politikoak, sindikatuak, ugazaben elkarteak edo lanbide-eskolak dira.\nEzinegon sozialetik sortutako ekimenak ere badaude, eta irabazi-asmoa eduki arren, xede sozial bat zutela sortuak izan dira. Kooperatibak, sozietate anonimoak, jabeen komunitateak edo mutualitateak dira, eta hauek, elkarteak ez izan arren, dinamizazio sozial eta kulturalerako oinarri izan daitezke eta auzo edo lurralde baten garapen-planak jar ditzakete abian.


Oiz taldeak lortu du finalerdietarako txartela Matienako pilotalekuan (3-0) | Pelota | Naiz\n2022 EKA. 12 - 20:05h\nOiz taldeak lortu du finalerdietarako txartela Matienako pilotalekuan (3-0)\nPeio Etxeberriak kaiolan eta Ezkurdia-Rezustak binaka lortutako puntuek sailkapena ziurtatu dute lehen bi partidetan, Ganekogorta inolako aukerarik gabe utziz. Arrigorriagan jokatuko dute finalerdia datorren igandean Gorbeia taldearen aurka (Victor, Dario-Martija eta Salaberria).\nBeñat Rezusta bikain aritu da Matienan. (Jagoba MANTEROLA | FOKU)\nOiz taldeak lortu du finalerdietarako txartela Matienan jokatu den Bizkaia Torneoaren kanporaketan. Peio Etxeberriak kaiola barruan eta Ezkurdia-Rezustak binaka lortutako garaipenek sailkapena ziurtatu dio gaur gorriz jokatu duen taldeari, Ganekogorta lehiaketatik kanpo utziz (Elekzano II.a, Irribarria-Zabaleta eta Zabala), eta Elordik buruz buru kantxa osoan borobildu du irabazleen lana.\nJaialdia Lau eta Erdiko partidarekin hasi da, eta Peio Etxeberriak sekulako erakustaldia emanda menderatu du Danel Elezkano (18-8). Bi aurrelariek ostiral gauean Zumarragan jokatu zuten kaiolako San Fermin Torneoaren kanporaketa bana, eta biek irabazi egin zuten, gaurko demaren maila goraipatuz, baina gaurkoan Etxeberria askoz gehiago izan da.\nAurrelari zenoztarra oso sartuta irten da hasieratik, eta sakearekin min handia egin dio Elezkanori. Abantaila polita lortu du markagailuan eta, neurketa 18 tantora izaki, horrek are garrantzia handiagoa zuen gaurkoan. Bigarren erdian Zaratamokoa hobeto ibili da, baina jada oso berandu zen aukeraren bat izateko. Partida 18ra jokatu arren, deigarria izan da 138 pilotakada bakarrik jo dituztela ordu erdi eskaseko norgehiagokan.\nEzkurdia-Rezusta oso sendo\nBinakakoan, Jokin Altuna min hartuta dagoela kontuan izanda, seguru asko Aspek ipini dezakeen programaziorik onena irten da kantxara: Ezkurdia-Rezusta Irribarria-Zabaletaren kontra. Eta neurketaren lehen zatiak ikusminari ongi erantzun dio, nahiz eta bigarren erdian apur bat erori den ikuskizuna.\nLau pilotariak gogotsu irten dira Matienako pilotaleku ederrera, eta lehen tantoak erritmo bizi-bizian jokatu dituzte. Urdinak 0-2 aurreratu dira, baina gorriek azkar irauli dute markagailua 6-3 agintzen ipintzeko. Parekotasunak 8-8ko berdinketara arte iraun du.\nIzan ere, hortik aurrera gorriak tartea irekitzen hasi dira. Lau tanto jarraian eginda 12-8 aurretik iritsi dira atsedenaldira. Atzean Beñat Rezusta oso fresko ikusi dugu, pilota erraz mugituz eta Zabaletak behartu duenetan ere defentsan pilota ederki kenduz. Eta aurrean Joseba Ezkurdiak ongi asmatu du Irribarria lekutik ateratzen eta tantoa amaitzen.\nUrdinetan, berriz, Jose Javier Zabaleta izan da bigarren erdian apur bat behera egin duena. Pilotakada ederrak jo ditu gaur ere, baina galdutako sei pilotak gehitxo izan dira maila honetako neurketa baterako. Aurrean, Iker Irribarria inspiratuta ikusi dugu errematean, nahiz eta hutsen batzuk ere egin dituen.\nAzkenean emaitza 22-13koa izan da 492 pilotakada eta 57 minuturen ostean.\n«Bikote serioa osatu dugu, batez ere Beñatek sekulako partida egin duelako. Eman, kendu, jo… Ni errematean ez naiz oso gustora sentitu, baina defentsan bai eta Irribarria ere ongi mugitu dudala uste dut. Bikote serioa osatu dugu», eskertu du Joseba Ezkurdiak.\nElordi ere indartsu\nHirugarren partidan, jada txartela erabakita egon arren, Elordik eta Zabalak buruz buru jokatu dute kanta guztian, eta aurrelari bizkaitarra gehiago izan da (18-10).\nHemen ere hasieratik bideratu du garaipena mallabiarrak, 11-2 aurreratu baita markagailuan. Javier Zabala errioxarra zertxobait inguratu zaio markagailuan, baina sakez egin duen faltak errotik moztu du erreakzioa.\nSakea izan da partidako gako nagusia, Elordik 18tik 7 tanto sakez egin baititu. Guztira 15 izan ditu eginak eta 3 bakarrik galduak. 160 pilotakada jo dituzte 32 minutuan.\nIrabazleek, Oiz taldeak, Arrigorriagan jokatuko dute finalerdia datorren igandean Gorbeia taldearen aurka (Victor, Dario-Martija eta Salaberria).


A014 - José María González Bastida - Guía de fondos Eresbil\nJosé Mª González Bastida\nJosé Mª González Bastida-ren La fiesta del lugar\nJosé Mª González Bastida-ren Seaska-abestija (1935)\nMemoires, momentu musikalak, bandarako (1932)\nGIDOIA ETA MATERIALA\nI. Stravinsky-ren Oedipus rex, J. M. González-Bastida-ren bandarako instrumentazioa\nGasteizko Udal Bandaren Memoria artistikoa 1944-1947\nBilboko Txistulari Alardea (1958)\nFUNTSA A14 – José María González Bastida\nJose Mª Gonzalez Bastida 1908ko irailaren 10ean Bergaran jaio zen. Aitarekin, bertako musika bandako zuzendariarekin hasi zituen musika-ikasketak, eta Luis Urteagarekin organoa ikasi zuen eta Lamotte de Grignon-ekin instrumentazioa eta orkestrazioa. 1929an Zumaiako Udal Banda zuzendari plaza oposizioz irabazi zuen eta 1931an Hernanikoa. 1944an Gasteizko Udal Bandako eta Jesús Guridi Kontserbatorioko zuzendari izendatu zuten. 1958an Donostiara joan zen eta Easo Abesbatzako zuzendaritza bere gain hartu zuen. 1962 eta 1972 bitartean Irungo Udal Musika bandako zuzendaria izan zen. Fondoan berak eskuidatzitako partiturak daude, beste autoreen moldaketak, liburutegi musikala, dokumentazioa, diplomak eta sariak, baita argazkiak ere.\nErreferentzi-kodea: ES RE A14\nIzenburua: José María González Bastida\nDatak: 1908 – 1997\nTamaina eta euskarria: 59 kutxa (425 partitura, 32 liburu, 54 fitxa dokumental, 12 zirriborro y 33 objektu pertsonal)\nSortzailearen izena: González Bastida, José María (1908-1997)\nKorporazioaren historia / Datu biografikoak: Jose Mª Gonzalez Bastida 1908ko irailaren 10ean Bergaran jaio zen. Aitarekin, bertako musika bandako zuzendariarekin hasi zituen musika-ikasketak. Familiaren musika-giro ezin hobean murgilduta bizi zela, 8 urte zituenean Bandako flautin-plaza bete zuen. Parrokiako organojole postuan ordezkatu zuen bere aita eta harmoniako eta konposizioko ikasketak burutu zituen Luis Urteagarekin eta instrumentaziokoak eta orkestrakoak Lamotte de Grignon-ekin.\n1929an Zumaiako Udal Musika Bandako zuzendari-plaza eskuratu zuen oposizioz eta 1931n Hernanikoa.\n1935ean Donostiako Orfeoiak antolatutako Euskal Musika-lanen Sariketako Lehenengo Saria irabazi zuen “Gabon gabean errondari” musika-lanaren bidez. Gero Orfeoiak berak Fa-n idatzitako Meza, “Miserere” eta “Christus factus est” musika-lanak estrenatu zizkion.\n1944an Gasteizeko Udal Musika Bandako zuzendari izendatu zuten eta “Jesus Guridi” Kontserbatorioko irakaslea izan zen garai berean.\n1958an Donostiara joan zen bizitzera eta Easo Koruko zuzendari izan zen. Abesbatza horrekin arrakasta handia izan zuen bai Espainian eta baita atzerrian ere. Emanaldi arrakastatsu horien artean Arezzoko (Italia) lehiaketan eskuratu zuen garaipena da azpimarratzekoa. Ospe handiko musika-lanak estrenatu zituen Donostian, horien artean, S. Prokofiev-en “Alexander Newsky”, Petrassi-ren Cori di morti eta Oedipus Rex, azken hau Lisboan bertako orkestra sinfonikoarekin eta bere batutapean.\nBai korurako eta bai txisturako konposizio sari asko irabazi ditu eta Donostian, Bilbon, Iruñean eta beste hainbat lekutan burututako Txistularien Alardeetako zuzendaria izan zen urte askotan.\nSortu dituen musika-lanen artean ondoko hauek azpimarra daitezke: “Suite Vasca del Sol” eta “Tríptico Vasco” orkestrak jotzeko; “Etsai larre” poema sinfonikoa; “Loiolako Iñigo” poema sinfoniko-korala; “La novia del mar” eta “La virgen de Piedra” zartzuelak; korurako eta orkestrarako “Misere mei Deus” eta ahots nahasietako koru eta ahots berdineko korurako musika-lan asko.\nDonostian hil zen 1997ko irailaren 27an..\nSarrerari buruzko datuak: Dohaintza Eresbil artxiboari 1984an\nGarrantzia eta edukia: Fondoan berak eskuidatzitako partiturak daude, beste autoreen moldaketak, liburutegi musikala, dokumentazioa, diplomak eta sariak, baita argazkiak ere.\nBeste egileen lanen moldaketak\nZirriborroak eta osagabeak\nDiplomak eta garaikurrak\nDeskribapenerako baliabideak: Mark Barnés-ek egin zuen katalogo informatikoa File-Makerren 2003an.\nPertsonak: José Mª González Bastida (1908-1997)\nLekuak: Donostia – San Sebastián / Irun / Vitoria-Gasteiz\nGaiak: Koru musika / Bandarako musika


Gailu eramangarria berehalako erditze goiztiarrak diagnostikatzeko\nTekniker berehalako erditze goiztiarrak diagnostikatzeko balio duen gailu bat optimizatzen ari da; gailua erditzeko sintomak izanik programatutako eguna baino lehenago ospitalera joaten diren emakume haurdunekin erabiliko da. Zentroa, Innitius enpresarekin batera, bagina barruko zunda eta gailu horren irakurgailua, “Fine Birth” izenekoa, garatzen ari da.\nErditze goiztiarrak bost urtetik beherako umeen heriotzaren kausa dira nagusia munduan. Osasunaren Mundu Erakundearen datuen arabera, 2017an 2,5 milioi adingabeko hil ziren horregatik, 1990ean baino % 40 gehiago. Hori dela eta, OMEk berak eta NBEk lehentasuna eman diote arazo honi, eta 2030. urterako jaioberrien heriotza-tasa % 1,2ra eta 5 urtetik beherakoena % 2,5era jaisteko helburua ezarri dute.\nEgoera horren aurrean, Basque Research and Technology Alliance (BRTA) aliantzako kide den Tekniker lanean ari da tortsio-uhinetan oinarritutako gailua sortzeko; horren bidez, zehaztasun handiagoarekin diagnostikatuko da berehalako erditze goiztiarra gertatzeko arriskua. Hala, haurdun dauden emakumeek de garai aurretik erditzeko mehatxu faltsuak dituztenean, ez dira egongo beharrezkoak ez diren ospitaleratzeak; halaber, osasuntsu dauden emakume haurdunei ez zaie kortikoide edo antibiotikorik emango.\nEgun, garai aurretik erditzeko mehatxu faltsuak identifikatzeko, in vitro Fibronektina testa eta PAMG-1 erabili dira, baina positibo faltsuak oso ohikoak dira (% 70etik gora). Hori dela eta, iragarpen zehatzagoak egin ditzakeen gailua behar dugu, ospitaleratze kopurua murrizteko; izan ere, egun oso ugariak dira osasun-sistemetan (eta beharrezkoak ez diren gastuak sortzen dituzte), eta familiengan ere eragina dute.\nHelburu horrekin, Innitius enpresak “Fine Birth” izeneko prototipoa diseinatu zuen Granadako unibertsitatearen eta Andaluziako Osasun Sistemaren laguntzarekin.\nFine Birth gailuak tortsio-uhinetan oinarritutako teknologia darabil, haurdunaldian umetokiaren ehunaren zurruntasunean dauden aldaketak behatzeko. Aldaketa horien azterketari, hainbat aldagai konbinatzen dituen algoritmo bati eta adimen artifizialeko tresnei esker, jakin daiteke haurdun dagoen emakume batek testa egin eta hurrengo zazpi egunetan zer nolako arriskua duen erditze goiztiarra izateko. Halaber, beste aplikazio batzuk garabidean daude, adibidez, umetoki-lepoaren inkonpetentzia diagnostikatzeko, erditzearen indukzio-prozesua ebaluatzeko edo in vitro ernalketa prozesua optimizatzeko.\nAlabaina, gailua merkaturatu baino lehen, hobetu eta optimizatu egin behar da, eta azterketa kliniko berriak egin. Hortaz, Innitiusek egokitzapen teknologikoak egin behar izan zituen gailua hobetzeko eta bere errendimendua optimizatzeko.\nModelo fidagarri eta eraginkorra\nOndore horietarako, Innitiusek Tekniker izan du teknologia-kide; bere laguntzarekin, beharrezkoak diren aldaketak egingo ditu modelo fidagarri, sendo eta eraginkorra lortzeko. Aldaketa hauekin, batetik, bagina barruko zunda garatu nahi da, eta, bestetik, gailuaren irakurgailua.\nTekniker espezializatuta dago diseinurako eta garapen mekanikorako teknologietan, diseinu eta garapen elektriko-elektronikoan, prototipoen diseinuan, horien fabrikazioan eta martxan jartzean; horri guztiari esker, posible da zundarekin dauden arazoak konpontzea, eta egun dugun prototipoa merkatuan saltzeko prest dagoen produktu sanitario bihurtzea.\nZundari dagokionez, zentro teknologikoak zenbait elementu optimizatuko ditu, eta motor berria prestatuko du igorlerako, fidagarriagoa izango dena eta seinale egokiak emango dituena. Halaber, mintz esterilen erabilera eta finkatzea hobetzen eta materia berriak saiatzen ari da, eta igorlearen zentraketarako metodo hobetua diseinatuko du, besteak beste.\nIrakurgailuari dagokionez, Teknikerrek baterien bidezko elikatze-sistema integratuko du, eta beharrezkoa den miniaturizazio elektronikoa bideratuko du gailu eramangarri autonomoa diseinatzeko, "point of care" erakoa.\nAzken finean, zentroaren lana da industria mailan eskalagarriak diren pieza berriak diseinatzea, zundaren mihiztadura errazteko eta eskakizun berrietara egokitzeko (motorra, euskarriak...), baina haien funtzionamendua kaltetu gabe.\nTeknikerrek, diseinua eta fabrikazioa bukatutakoan, zundaren eta irakurgailuaren prototipo berriak muntatuko ditu bere instalazioetan. Bestalde, gailu berriak 2020ko udan egongo dira prest.